Čadež: Vlade regiona moraju brže otklanjati prepreke privrednicima – Bankar.me\nApril 8, 2019 BIZNIS, INTERVJUI, REGION, SVE VIJESTI Leave a comment\n“Utoliko prije, što nas u tome, realno, ništa ne sprječava“, poručio je Čadež koji je i predsjednik Upravnog odbora Komorskog investicionog foruma zapadnobalkanske šestorke.\n“Ono od čega se mora krenuti jeste uklanjanje međusobnih barijera u svakodnevnom poslovanju. Privrednici prije svega očekuju brža rješenja za njihove probleme, kako ne bi i dalјe plaćali, i novcem i izgublјenim vremenom, ceh zbog neusaglašenih procedura i dokumenata, propisa i praksi, slobodnih tumačenja carinika i inspektora, preko noći izmišlјenih novih pravila, kao i neusklađenih radnih vremena graničnih službi”, poručio je Čadež.\n“Sporazum o ukidanju rominga je istorijski sporazum, posmatrano iz ugla regionalnog povezivanja. Važan je i za građane i za privrednike, kojima će donijeti manje troškove, omogućiti profitabilnije poslovanje, brže sklapanje poslova i bolјu saradnju”, tvrdi Čadež.\n“Institucije mogu da računaju na pomoć kako bi što bolјe identifikovale probleme i ubrzale rješenja, uklonile prepreke, usaglasile propise i sertifikate i unaprijedile obrazovne sisteme prema potrebama privrede. Privrednici mogu da računaju na podršku da se tehnološki i digitalno osavremene, efikasnije posluju, da se udružuju, formiraju zajedničke kompanije i proizvode zajedničke proizvode”, naveo je Čadež.\n“Ta odluka je ne samo kršenje CEFTA sporazuma i drugih međunarodno preuzetih obaveza, već je i nerazumna, iracionalna, isklјučivo politički motivisana i suprotna svakoj ekonomskoj logici“, ocijenio je Čadež.\n“Šteta samo stranih kompanija, sa kapitalom iz zemalјa Evropske unije (EU), koje posluju u Srbiji, procenjena je u jednom trenutku na oko 200 miliona eura na godišnjem nivou“, precizirao je Čadež.\n“Recimo, krenemo sa usaglašavanjem propisa, procedura, otklanjanjem barijera za poslovanje i onda kada sijevnu političke varnice, ti procesi odu u drugi plan. To nije dobro ni za domaće kompanije, ni za imidž regiona u međunarodnoj poslovnoj zajednici. Zato privredne komore regiona stalno šalјu političarima zajedničku poruku da svaki put kada povise retoriku ili povuku nerazuman potez, moraju biti svjesni da su nanijeli štetu našim privrednicima“, upozorio je Čadež.\n“CEFTA je prevaziđena i ako zaista hoćemo da pravimo jedinstveni ekonomski prostor, region mora da napravi novi korak i pređe u sljedeću fazu. Potreban nam je novi sporazum koji će obuhvatiti ne samo trgovinu, već sve elemente budućeg zajedničkog regionalnog tržišta“, dodao je Čadež.\n“Za prvih deset godina od početka primjene sporazuma, prema podacima Svjetske trgovinske organizacije (STO), bescarinski promet u regionu je dostigao pet milijardi eura godišnje i članice CEFTA su međusobno povećale izvoz 75 odsto. Međutim, problem je što je razmjena unutar regiona počela da stagnira, odnosno da sporije raste“, smatra Čadež.\n“CEFTA se tu pokazala nemoćnom. Zato nam je potreban novi sporazum, koji će eliminisati slabosti postojećeg, koji će imati mehanizam za rješavanje problema i sporova i koji će moći da sankcioniše one koji ga krše”, dodao je Čadež.\n“U stalnoj smo komunikaciji sa poslovnom zajednicom od oko 350 hiljada kompanija, koju predstavljamo i zastupamo i koja nas sve više vidi kao adresu za svoje predloge i inicijative. Da bi naše aktivnosti i preporuke bile još bolji odraz stvarnih potreba privrednika, planiramo i osnivanje poslovnog savjeta Komorskog investicionog foruma čiji će članovi biti najuticajniji poslovni lideri iz svih zapadnobalkanskih ekonomija”, rekao je Čadež.\n“Krećemo i u realizaciju značajnih projekata koje smo pokrenuli, za koje dobijamo međunarodnu podršku i čiji je cilј povećanje konkurentnosti naših kompanija, internacionalizacija njihovog poslovanja, stvaranje uslova za privlačenje više investicija, uvođenje dualnog obrazovanja i digitalna transformacija zapadnobalkanskih ekonomija i kompanija pojedinačno“, zaključio je Čadež.\nPOJMOVIbiznis barijere Ekonomija Balkana Marko Čadež zemlje zapadnog Balkana\nPrevious Najbolja godina u 200-godišnjoj istoriji za Sparkasse\nSljedeći Materijali za auto-put pod strogom kontrolom


Duel nekadašnjih prvoligaša - JUGPRESS\nDuel nekadašnjih prvoligaša\nU SRC „Dubočica“ u subotu od 20:15 časova odigraće se utakmica drugog kola Druge košarkaške lige Srbije u kojoj košarkaši Zdravlja dočekuju KK „Spartak“ iz Subotice. Trener Leskovčana Lazar Spasić nakon poraza u prvom kolu samtra da je ovo vrlo važan meč.\n„Mi smo napravili jedan vrlo konkurentan tim i ambicije su nam da budemo među prve četiri ekipe, a, ukoliko se ukaže šansa da budemo među prva dva koja idu u viši rang, to i iskoristimo. Naš cilj je da pravimo tim stepenik po stepenik i da u narednih 3-4 godine budemo u stanju da pobedimo i nekog ABA ligaša… Naš tim u odnosu na prošlu sezonu ima deset novih igrača, novog trenera, novog pomoćnog trenera, novi sistem rada i igre. Taj način igre je dosta specifičan i potrebno je malo strpljenja, jer i sami igrači se upoznaju sa sistemom rada na koji nisu navikli i verujem da će sve to da se vrati u pozitivnom smislu. Mi konačno nemamo problema sa povredama, odnosi u ekipi su jako dobri i to je naša prednost. Nama dolazi u goste „Spartak“, koji je prošle godine igrao Prvu ligu i sigurno neće doći u Leskovac da sam izgubi. Očekujem pobedu koja bi bila uvod u seriju dobrih igara, što bi se u sezoni manifestovalo jednim ambicioznim projektnom koji će se po nas završiti vrlo pozitivno.“\nKošarkaš David Dojčinović očekuje pobedu kao plod napornog rada prethodne nedelje, ali i što veću podršku publike.\n12 Oktobra, 2019 8:52 am\nKaze za 3-4 god.da stvara tim, igru izgleda nije obavesten da ga do bove godine ovde vise nece ni biti…\n12 Oktobra, 2019 8:50 am\nOvaj mali tezak mudroser


Trener Alkmara: Šanse su 50:50\nBeta\t 16. septembra 2015. 18:50\nTrener AZ Alkmara Džon van den Brom ocenio je danas da njegovi fudbaleri imaju 50 odsto šanse da pobede Partizan sutra u prvom kolu Lige Evropa.\n“Šasne su 50-50. Čuli smo za njihov poraz u derbiju, ali mislim da će sutra biti potpuno drugačijha utakmica, a ne mogu da kažem ništa o Partizanu na osnovu tog poraza. Njihova najveća prednost je to što igraju na domaćem terenu, a pokazali su da su na dobrom putu čim su došli u grupinu fazu”, rekao je Van den Brom novinarima u Beogradu.\nTrener je holandskim novinarima odgovorio da njegov tim ima iskustva igranja u jugoistočnoj Evropi.\n“Igrali smo ranije u ovom delu u Evrope, u Rumuniji, a igrali smo i u Istanbulu i znamo kako je. Očekujem da će duel biti uzbudljiv”, rekao je Van den Brom.\nPartizan u Super ligi ima tri poraza, a poslednji je usledio od “večitog” rivala Crvene zvezde, a u medijima su se pojavili pozivi da se smeni trener, a navijači glasno izražavaju svoje nezadovoljstvo rezultatima.\n“Znam da atmosfera u Partizanu možda nije fantastična, ali meni to nije važno, koncentrisani smo samo na utakmicu. Moja ekipa dobro igra, a rezultati govore za sebe, i ne bismo bili ovde da nismo dobar tim. Svi u Holandiji očekuju od igrača da lako i lepo pobeđuju i dolaze do dobrih rezultata”, rekao je Van den Brom.


Diplomatska pobeda ili preterani optimizam?\nPočetak raspoređivanja misije EULEX na Kosovu, 2. decembar 2008.\n“Plan Martija Ahtisarija je sahranjen!”. Ovim rečima nedvosmisleno je izneo stav srpske diplomatije ministar Vuk Jeremić prilikom gosotvanja na Radio Televiziji Srbije. U Beogradu dominira jak utisak da se EULEX na Kosovu raspoređuje zahvaljujući prihvatanju pravila koje je zacrtala Srbija.\nPri tome se zanemaruju ocene analitičara, ali i opozicionih političara, koji podsećaju da će se na čitavoj teritoriji Kosova primenjivati zakonodavstvo u februaru proglašene nezavisne države. Ipak, iako je vlast u Srbiji trijumfalno raspoložena, istovremeno ne dozvoljava da je nose emocije, podvlači da je dobijena tek jedna od diplomatskih bitaka za Kosovo i već najavljuje nove poteze koji mogu biti i pretnja kosovskoj stabilnosti.\nMesecima je bilo jako malo onih u Srbiji koji su EULEX sa radošću dočekivali. Nakon što se i generalni sekretar UN-a Ban Ki Mun založio za beogradskih “šest tačaka EULEX je za vlast u Beogradu dobra vest i to samo zato što kako kaže vicepremijer Božidar Đelić:\n“Što se misija sada priprema pod uslovima koji su prihvatljivi za našu zemlju.”\nZahvaljujući jakoj diplomatskoj aktivnosti Srbija je uspela da obezbedi podršku Generalne skupštine UN-a za incijativu da Sud pravde preispita proglašenu nezavisnost, a potom i da pridobije podršku Evropske unije da raspoređivanje EULEX-a bude sprovedeno u skladu sa odlukom Ujedinjenih nacija. Šef diplomatije Vuk Jeremić onaj je kome se pripisuju zasluge za takav uspeh, što on neštedimice koristi:\n“To je velika diplomatska pobeda Srbije. Plan, odnosno recept po kome se EULEX raspoređuje na Kosovu po Ahtisarijevom planu je sahranjen!”\nGlasovi sa demonstracija protivnika prihvatanja srpskih uslova koji dopiru iz Prištine, u Beogradu bude samo zadovoljstvo. Po prvi put na Kosovu su oni koji se protive inicijativama međunarodne zajednice. Božidar Đelić smatra da se sada svi mogu odmoriti od razmišljanja o EULEX-u:\n“Očigledno je da ta tema više neće biti predmet bilo kakvih tenzija sa Evropskom unijom.”\nMeđutim, na terenu situacija nije jednostavna kao što bi se dalo zaključiti na osnovu ovakvih ocena. U razgovoru za naš program to podvlači predavač na “London school of economics” Denisa Kostović. Ona podseća da funkcionalna podeljenost koja će postojati između UNMiK-a koji se zadržava u enklavama sa većinskim srpskim stanovništvom i drugih delova Kosova koji prelaze u nadlženost EULEX-a nije idealan scenario kome se Brisel nadao:\n“Međutim, tu bi trebalo ipak uzeti u obzir da i sam Ahtisarijev plan je na neki način prejudicirao etničku podelu na Kosovu samim tim što je u planu predviđena zaštita manjinskih prava. Ne samo zaštita u smislu prava, u smislu ustavnih garancija, već takođe i teritorijalizacija tih prava i stvaranje etničkih opština.”\nPri tome, dodaje sagovornica Radija Slobodna Evropa, u Beogradu se zanemaruje bitan momenat:\n“Sve se ovo događa u okviru, makar kako to međunarodna zajednica gleda, Kosova koje je nezavisno. Kako ga zapravo gledaju zapadni partneri.”\nA oni su spremni da pomognu pre svega vođeni uverenjem da će EULEX graditi instrumente pravne države što koristi čitavom regionu. Na tome je insistirala i švedska ministarka za međunarodnu razvojnu saradnju Gunila Karlson koja je dan provela u Beogradu:\n“Ta misija nije samo u interesu Srbije već i Evrope jer će njena uloga biti uspostavljanje vladavine prava. Mislim da je to dobar doprinos Evropske unije koji bi zaista trebalo podržati i ovde, lokalno. Zato što deo tog paketa pokazuje kako možemo u budućnosti raditi kada su u pitanju pravosuđe i policija.”\nKarlson je podvukla da njena zemlja namerava da bude značajan deo EULEX-a. To što vlast dobija podršku iz Evrope unije uticalo na promenu stavova većeg dela opozicije u Srbiji koja se protivi EULEX-u:\n“Nismo mala deca!”\nKaže funkcioner Koštuničinog DSS-a Marko Jakšić koji je uveren da samim tim što na Kosovu obezbeđuje sprovođenje zakona nezavisne države, EULEX ne može biti neutralan po pitanju statusa. Stoga držanje ovdašnjih diplomata poredi sa nekadašnjim Miloševićevim ponašanjem:\n“Mislio sam da sam samo ’99. godine gledao kako Milošević najavljuje veliku srpsku pobedu kada je sklapan Kumanovski sporazum. Na žalost, moj utisak je da ponovo gledamo istu priču. Ponovo se govori o velikoj diplomatskoj pobedi koja je u stvari pre svega poraz.”\nPogrešno bi bilo reći da vlast zavarava javnost. Vicepremijer Đelić otvoreno je rekao da greše oni koji tvrde da se dogovorom oko EULEX-a procesi stabilizacije i pridruživanja Evropskoj uniji ubrzavaju:\n“Za one koji misle da sada sledi neka nagrada na nekom drugom planu, na primer na polju evropskih integracija, varaju se. Zato što su procesi vezani za Kosovo i oni vezani za evropske integracije su dva odvojena pitanja.”\nDenisa Kostović ipak veruje da će to što Beograd jeste dokazao spremnost da sarađuje sa međunarodnim strukturama imati pozitivne posledice na evrointegracije. Kada je o Kosovu reč integracije će ići sporije upravo zbog toga što se i omogućavanjem podele nadležnosti između EULEX-a i UNMiK-a na terenu od strane međunarodne zajednice primenjuje formula koju naša sagovornica naziva “kreativnom nejasnoćom”. Po njenom mišljenju, time su stvoreni uslovi za pretvaranje kosovske državne strukture u model sve sličniji Bosni i Hercegovini:\n“Mnogi se analitičari u ovom trenutku okreću i gledaju na Bosnu. Kažu da Kosovo postaje jedna druga Bosna, da se stvaraju takve podele koje će jednostavno da parališu bilo kakav progres na bilo kakvom planu bio to ekonomski, politički ili na planu bezbednosti.”\nDa situacija postaje samo složenija jasno je po tome što iz Beograda stižu potvrde o nepostojanju namere za predah. Kabinet predsednika Tadića, uz podršku Vojske, otvara novo pitanje koje ne može biti rešeno bez NATO-a i Evropske unije – a to je revizija Kumanovskog sporazuma. Očigledno posle EULEX-a naredna teška tema.


Marko Đurić - Srpskainfo\nĐurić poručuje: Razmislimo ko hoće da pretvori Balkan u bure baruta\nAmbasador Srbije u SAD Marko Ðurić izjavio je danas, komentarišući glasanje premijera privremenih prištinskih institucija Aljbina Kurtija i kandidaturu njegovog pokreta Samoopredeljenje na izborima u Albaniji, da treba razmisliti ko tačno pokušava da ponovo pretvori Balkan u bure baruta i ocenio da je u pitanju opasna igra i izazov za SAD, EU, Srbiju i međunarodnu zajednicu.\nAmbasador Srbije u SAD Marko Đurić je u intervjuu za mjesečnik ''Vašington diplomat'' ukazao da je Srbija potpuno svjesna realnosti s kojom je suočena na KiM, ali je istakao da je neophodno pronaći "pravično rješenje", s kojim bi obe strane bile jednako zadovoljne.\nĐurić: Beograd Kurtiju neće dozvoliti jezik prijetnji i ucjene\nAmbasador Srbije u Vašingtonu Marko Ðurić ocijenio je danas povodom najave premijera tzv. Kosova Aljbina Kurtija o ponovnom uvođenju recipročnih mjera da je riječ o pokušaju obraćanja Srbiji jezikom ultimatuma i ucjena, što je, smatra, mnogo opasnije od prijetnji.\nAmbasador Srbije u Vašingtonu Marko Ðurić ocijenio je danas, povodom 17. godišnjice pogroma Srba na Kosovu i Metojihi, da je ideologija u čijoj je osnovi potreba za sistematskim uništavanjem svega srpskog na teritoriji Pokrajine, koja je svoj tragični vrhunac dostigla 17. marta 2004. godine, i dalje moćna.\nSrbija želi da njeni odnosi sa SAD budu temelj budućeg napretka, razvoja i stabilnosti, rekao je danas ambasador Srbije u Vašingtonu Marko Ðurić na virtuelnom obilježavanju Dana državnosti Srbije, u organizaciji ambasade.\nPrioritet približivanje dvije zemlje Đurić: Srbija ne želi "zategnute" odnose sa SAD\nAmbasador Srbije u Vašingtonu Marko Ðurić izjavio je da Srbija ne želi "zategnute" odnose sa Sjedinjenim Američkim Državama i naglasio da je unapređenje političkih odnosa sa tom zemljom prioritet.\nAmbasador Srbije u Vašingtonu Marko Ðurić izjavio je danas da je uvjeren da će i sa administracijom Džoa Bajdena Srbija imati dobre odnose i da je uvjeren da će se i sa njom nastaviti odlični odnosi na vrhu.\nÐURIĆ NA BAJDENOVOJ INAUGURACIJI “Čast mi je da predstavljam Srbiju” (FOTO)\nAmbasador Srbije u SAD Marko Ðurić poručio je na Tviteru da mu je čast da predstavlja Srbiju i prisustvuje inauguraciji novog predsjednika SAD Džozefa Bajdena.\n“ZA DOBROBIT SRBIJE” Đurić poručuje da će prisustvovati inauguraciji Bajdena\nAmbasador Srbije u SAD Marko Đurić, koji će prisustvovati sutrašnjoj inauguraciji novog predsjednika SAD Džozefa Bajdena, kaže da će i tu, ali i svaku priliku u Vašingtonu koristiti za stvaranje kontakata sa ljudima iz političkog, ekonomskog ili kulturnog vrha SAD, za dobrobit Srbije.\n"JEDAN OD STUBOVA STABILNOSTI I NAPRETKA" Đurić poručio da će Srbija insistirati na primjeni Vašingtonskog sporazuma\nNovi ambsador Srbije u SAD Marko Đurić rekao je danas da vjeruje u primjenu Vašingtonskog sporazuma i dobru saradnju sa novom američkom administracijom u pronalaženju rješenja za Kosovo i Metohiju.\n"MARKO, DOBRO DOŠAO" Grenel poželio dobrodošlicu u SAD novoimenovanom ambasadoru Srbije\nSpecijalni izaslanik odlazećeg predsjednika SAD Donalda Trampa za dijalog Beograda i Prištine Ričard Grenel poželio je novoimenovanom ambasadoru Srbije u SAD Marku Đuriću dobrodošlicu.\nNovoimenovani ambasador Srbije u SAD Marko Ðurić izjavio je danas da je na tu funkciju izabran u trenutku kada su dvije zemlje na pragu mogućeg redefinisanja odnosa.\nÐURIĆ OPLEO PO TRIFUNOVIĆU “Izjave ga kvalifikuju za zdravstvenu ustanovu zatvorenog tipa”\nPotpredsjednik Srpske napredne stranke Marko Ðurić oštro je reagovao na tvrdnje funkcionera Pokreta slobodnih građana Sergeja Trifunovića da je ubijeđen da je predsjednik Aleksandar Vučić na neki način učestvovao u ubistvu Olivera Ivanovića.\nĐURIĆ O PREGOVORIMA "Priština ulaže OGROMNE NAPORE da uništi dijalog"\nNovi ambasador Srbije u SAD i bivši direktor Kancelarije za KiM Marko Ðurić izjavio je da Priština ulaže ogromne napore da suspenduje dijalog i da suštinski ne želi bilo kakve rezultate.\nZAMIJENIO MARKA ĐURIĆA Petar Petković novi direktor Kancelarije za Kosovo i Metohiju\nNovi direktor Kancelarije za Kosovo i Metohiju je Petar Petković, koji je do sada bio pomoćnik direktora tog vladinog tijela.\nPUCANO NA SRPSKU DJECU U ŠKOLSKOM DVORIŠTU Đurić traži hitno identifikovanje i hapšenje napadača\nNa grupu srpske djece u selu Donja Brnjica kod Prištine pucano je dok su bila u školskom dvorištu, ali niko od njih nije povrijeđen.\nREAGOVAO NA NAVODE O VUČIĆU Ðurić: Kovačevića bi bilo sramota da je pri sebi\nPotpredsjednik Glavnog odbora SNS Marko Ðurić reagovao je povodom navoda koje je potpredsjednik Narodne stranke Siniša Kovačević iznio o predsjedniku Srbije i ukazao da bi ga bilo sramota riječi koje upućuje da je pri zdravoj pameti.\nDirektor Kancelarije Vlade Srbije za Kosovo i Metohiju Marko Đurić smatra da je krajnje vrijeme da EU reaguje i spriječi Prištinu da krši Briselski sporazum.\nDirektor Kancelarije za KiM Marko Ðurić izjavio je danas da Avdulah Hoti ne može da pobjegne od stvaranja Zajednice srpskih opština i dodao da će to pitanje biti zatvoreno kada Zajednica bude formirana.\nŽena iz Malija rodila devetorke "Pet djevojčica, četiri dječaka i njihova mama su dobro" (FOTO)


SEEbiz.eu / SI / Klijenti banaka će se na usluge moći žaliti i Centralnoj banci Crne Gore\nDatum objave: 07.09.2019. - 12:02:17\nPODGORICA - Klijenti koji ne budu zadovoljni postupcima banaka i mikrofinansijskih institucija (MFI) podnosiće prigovore Centralnoj banci (CBCG), umjesto bankarskom ombudsmanu.\nTa novina sadržana je u nacrtu zakona o kreditnim institucijama, koji bi Vlada trebalo da usvoji do kraja ove godine i čija je primjena planirana za narednu godinu, pišu Vijesti.\nPrema nacrtu zakona, prenošenje nadžnosti koje obavlja bankarski ombudsman na vrhovnu monetarnu instituciju obaviće se po isteku mandata Halilu Kalaču koji obavlja funkciju bankarskog ombudsmana.\n"Odredbe člana 219 ovog zakona primjenjivaće se od dana isteka mandata lica koje na dan početka primjene ovog zakona obavlja funkciju bankarskog ombudsmana po Zakonu o bankama", piše u Nacrtu zakona o kreditnim institucijama.\n"Uz to, planiranim uređivanjem platnih usluga na novim osnovama u sistem zaštite je potrebno uključiti i klijente pružalaca platnih institucija iz tog zakona. Iz navedenih razloga su se stekli uslovi da se u skladu sa praksom drugih zemalja, zaštita klijenata svih subjekata koje kontroliše CBCG, uključujući i zaštitu klijenata banaka koja se po važećem zakonskom rješenju ostvaruje kod bankarskog ombudsmana, objedini u okviru CBCG", navodi se u obrazloženju nacrta zakona.


Jedni bi da ga povuku, a vojska bi da ga zadrži — Poljaci nemaju čime da zamene MiG-29 - 08.08.2019, Sputnik Srbija\nPoljski dnevni list „Dzjenik gazeta pravna“ objavio je prekjuče tekst o tome da bi Poljska uskoro mogla da povuče iz naoružanja lovačke avione MiG-29. 08.08.2019, Sputnik Srbija\n14:37 08.08.2019 (Osveženo: 15:15 08.08.2019)\n© Sputnik / Pavel Lьvov / Uđi u foto-galerijuVišenamenski lovac MiG-29KUB tokom trenažnih letova na vojnom aerodromu Severomorsk 3 u Murmanskoj oblasti\nAutor Maćej Miloš u tekstu pod naslovom „Migovi se možda neće vratiti u upotrebu. Samo F-16 neće braniti poljsko nebo“ komentariše da bi povlačenje MiG-29 iz upotrebe, što je, kako je navedeno, vrlo verovatno, dovelo do nedovoljnog broja borbenih aviona za izvršavanje svih postavljenih zadataka.\nPoljski „migovi 29“ su nakon udesa koji se dogodio 4. marta ove godine, prilikom kojeg je pilot preživeo, još uvek prizemljeni, a uzroci pada aviona do danas nisu zvanično saopšteni, piše portal „Tangosiks“, a prenosi B92.\nTo svakako utiče na borbenu gotovost Ratnog vazduhoplovstva Poljske jer se svakim danom smanjuje broj pilota koji su u trenaži. Autor teksta iznosi da je mogućnost povlačenja sovjetskih lovaca 90 odsto, i u toj tvrdnji se poziva na izjave poljskih vojnih stručnjaka.\nNezvanično, niko iz vojnog i političkog vrha ne želi da se dvadeset devetke povuku iz upotrebe, ali istovremeno postoje određeni ljudi koji bi to rado uradili.\nTakođe, podseća se i na prošlogodišnji udes MiG-29, kada je pilot poginuo zbog neispravnosti izbacujućeg sedišta.\nHolding kompanija „Polska grupa zbrojeniova“, koju je osnovala poljska vlada radi udruživanja poljskih firmi odbrambene industrije u državnom vlasništvu, nedavno je, kako navodi autor, saopštila da je još 2011. u remontnom zavodu došlo do greške u projektovanju rezervnog dela, koja nije otkrivena u procesu provere.\nNakon udesa u kom je pilot poginuo, zavod VZL-2 je sproveo unutrašnju istragu, nakon čega su zaposleni koji su direktno bili uključeni u projektovanje pomenutog dela dobili otkaz.\nOvakav razvoj situacije ne samo da slabi sposobnost zaštite poljskog neba već stvara probleme i industriji.\nPoljski list piše i o tome da zavod VZL-2 ne dobija dovoljno novca od države za obavljene poslove jer se sada, nakon prizemljenja flote, ne dobija novac za probne kontrolne letove aviona na kojima su remontni radovi određenog obima završeni.\nUkoliko bi MiG-29 bio povučen iz upotrebe, VZL-2 bi takođe izgubio veliki deo prihoda jer se, iako se tamo održavaju i borbeni avioni F-16, 90 odsto prihoda odnosi na usluge održavanja flote aviona MiG-29 i Su-22.\nKako dalje primećuju u tekstu poljskog lista, situacija što se tiče borbenih aviona bi se mogla popraviti povećanjem operativnosti flote F-16 jer je, kako su nezvanično saznali iz izvora u vazduhoplovnim snagama, trenutno je borbeno spremno svega 20 odsto, odnosno 10 od 48 aviona tog tipa.\nMeđutim, iznose i da je povećanje operativnosti F-16 malo verovatno jer to godinama nije urađeno zbog hroničnog nedostatka rezervnih delova.\nPrema autoru teksta, nova narudžbina borbenih aviona, najverovatnije će to biti američki F-35, neće rešiti problem jer se, na osnovu iskustava korišćenja F-16, postizanje njihove pune borbene sposobnosti očekuje 2030-ih godina. Osvrnuvši se na mogućnost poljske industrije da učestvuje u programu F-35, to je ocenjeno kao skoro nemoguće.\nOdluka o nastavku njihovog letenja će biti doneta nakon analize preventivnih pregleda, zaključaka i preporuka.\nZvaničnici iz Ministarstva nacionalne odbrane izjavili su da će polazna tačka za takvu odluku biti utvrđivanje da li su avioni bezbedni za dalje korišćenje.\nIpak, dugoročno je planirano da u naoružanju ostane 16 aviona MiG-29 i 18 Su-22, koji su u poljskim vazduhoplovnim zavodima dobili modernizacije manjeg obima, koje, međutim, nisu bitno uticale na povećanje njihovih borbenih sposobnosti.


e-novine.com - Prelazak Kosovskog rubikona\n18.06.2013 - 03:39\nDileme građanske Srbije\nPrvobitni motivi potpuno su irelevantni: Ivica Dačić i Aleksandar Vučić, nepovratno na evropskom putu\nPotpisivanje Briselskog sporazuma i događaji koji su nakon toga isplivali na pozornicu, izazvali su pravu buru rasprava oko stvarnog značenja i značaja ovog istorijskog događaja. U ideološki raspolućenoj javnosti, veštački podeljenoj na takozvanu Prvu i Drugu Srbiju, čuvari starih ideoloških rovova iz petnih žila su se upregli kako bi stvarnost, koja uveliko nadilazi njihove zadate ideološke i interesne okvire, nekako sabili u okove starih okoštalih podela na “naše i njihove”\nKuvane žabe se lakše gutaju: Aleksandar Vučić, na delu demonstrirao praktične liderske veštine\nMeta nacionalističkog gneva: Grafiti srbijanskih falangi\nU uslovima ozbiljnog deficita argumenata kojima bi se mogla osporiti politika za koju su se gotovo svi iz polja građanske Srbije do skora zalagali, a koju su sada na svoja pleća preuzeli njihovi dojučerašnji politički protivnici, oštrica napada je ponovo usmerena na potupno efemerne fenomene. Umesto da se udube u činjenice i njihove posledice, neki ogorčeni negatori očiglednog su spas potražili u razotrivanju skrivenih motiva dvojca Vučić-Dačić i njihovoj “neupitnoj nameri” da u konačnici prevare kako međunarodnu zajednicu tako i građane Srbije. Jalovo svođenje političkih analiza na umišljene skrivene motive ključnih aktera, praćeno potpunim ignorisanjem njihovih političkih poteza redovno je ostavljalo publikum bez odgovora na ključno pitanje: Da li su “verolomni” akteri ostavljali iza sebe bar malo prostora za svoju odstupnicu ili su na kartu politike za koju se javno zalažu stavili svoju političku budućnost?\nKada se sveobuhvatno sagleda širina fronta koji je u prethodnom periodu otvoren, kao i na iskazanu nepokolebljivost Vlade u Beogradu, jasno je da je njen rukovodeći dvojac toliko zagazio u novu politiku da je bilo kakav povratak na neke ranije pozicije postao nezamisliv i ravan političkom samoubistvu. To da li su u čitav proces zakoračili vođeni političkim kalkulacijama ili iz iskrenih ubeđenja, posle određene pređene tačke nakon koje nema povratka nazad, postalo je potpuno irelevantno. Da se poslužim jednim od retkih ispravnih zapažanja koje je u gorčini poraza napisao Đorđe Vukadinović “o tome ne govori samo njegov (Vučićev prim. aut) strasan angažman na prihvatanju Briselskog sporazuma, nego, još mnogo više, argumentacija kojom se u odbrani tog sporazuma služio i služi - od pozivanja na lik i delo Zorana Đinđića, preko imperativa 'reformisanja', 'modernizacije' i 'evropeizacije' Srbije, pa sve do frazeologije o budućnost naše dece“. Za razliku od Vukadinovićevog lamenta, građanski deo Srbije bi ovako očiglednu transformaciju, bez izuzetka trebalo da pozdravi kao nešto pozitivno i poželjno.\nŽal za žutim vremenima: Nebojša Krstić i Đorđe Vukadinović, politički sapatnici\nSvaka javna reč koja je sa ekstremno desnog dela političkog spektra izgovorena protiv nove proevropske politike, predstavljala je dodatni podsticaj za Aleksandra Vučića i Ivicu Dačića da nastave evropskim putem kojim su krenuli. Nasuprot tome, svako maliciozno osporavanje te politike od strane njenih dojučerašnjih zagovornika, predstavljalo je pokušaj da se pomenuti dvojac vrati tamo odakle je i došao, čak i po cenu zaustavljanja dalje evropeizacije Srbije. Ti iracionalni pokušaji nastali su kao direktana posledica nesposobnosti nekih ljudi da objektivno sagledaju postojeću stvarnost i prihvate možda neprijatnu, ali potpuno neoborivu činjenicu da su nekadašnji ideološki protivnici ideje evropske Srbije, ironijom sudbine preuzeli štafetnu palicu od zagovornika te ideje i na evropskom putu postigli neuporedivo značajnije rezultate od prethodnih “proevropskih” vlada.\nFilm koji više nećemo gledati: Milorad Dodik i Boris Tadić, akteri loše režirane sapunice\nPriliku i dužnost da uradi sve ono što je na sebe preuzela nove Vlada do pre samo godinu dana imala je Demokratska stranka kao stožer koalicije koja je sebe, ispostavilo se neopravdano, nazivala proevropskom. Umesto da realnosti budu privedena rešenja za ključne prepreke koje su stajale na putu modernizacije Srbije, protagonisti DS politike bili su odlučni da budu neodlučni, rešeni da ne donesu nijedno rešenje. Zaslepljeni svojim sebičnim interesima i ogoljenim pokušajima održanja na vlasti, predvodnici režima Borisa Tadića su upotrebili sve moguće trikove kao bi se rešavanje ključnih problema u društvu, počev od ekonomije i Kosova, pa do korupcije i borbe protiv organizovanog kriminala, nekako odložilo i u nasledstvo ostavilo nekim budućim generacijama. To danas bez izuzetka priznaju čak i sami protagonisti te politike pravdajući svoje postupke strahom od uličnih nemira koji su u krajnjem ishodu mogli da dovedu do promene vlasti. Ta objašnjenja, međutim, teško da bi mogla da budu prihvaćena kao opravdanje za nepobitnu činjenicu da su “demokrate” propustile priliku da ispune svoju dužnost tim pre što se njihova slabost nije ticala samo njih samih s obzirom da je budućnost čitavog društva takvom politikom bila dovedena u opasnost.\nNeočekivani ideološki naslednici: Zoran Đinđić, tvorac ideje moderne Srbije


Facility management - Održavanje objekata\nPreduzeća koja se bave održavanjem objekata po sistemu Facility managementa\nOdržavanje objekata – Facility management\nOdržavanje objekata po sistemu Facility management-a predstavlja važan segment u planiranju i realizaciji održavanja električnih sistema u pojedinim tipovima objekata.\nFacility management predstavlja poseban vid sveobuhvatnog upravljanja nekretninama radi povećanja produktivnosti u okviru osnovne delatnosti preduzeća koji, između ostalog, podrazumeva i tehničko održavanje električnih sistema u kompletnom objektu. Preduzeća koja se bave ovim vidom održavanja mogu, pored tehničkog održavanja električnih sistema, korisniku da ponude upravljanje i organizovanje i ostalih aspekata funkcionisanja objekata kao što su: bezbednost, čišćenje, snabdevanje, izdavanje prostora, planiranje troškova, finansijsko upravljanje, konsultantske usluge itd.\nFacility management predstavlja poslovnu aktivnost koja ima za cilj da klijentima pomogne kako bi sa jednim celovitim rešenjem i optimalnim mogućnostima realizovali upravljanje i održavanje tehničkih sistema kao i ostalih segmenata koji su im potrebni prilikom eksploatacije objekata. Najčešće se koncept upravljanja i održavanja po sistemu Facility managementa kreira posebno za specifične potrebe svakog objekta.\nNa taj način se razvijaju i unapređuju postojeći i kreiraju novi električni sistemi i procesi čime se dolazi do korisnih i optimalnih tehničkih rešenja koja se primenjuju i realizuju u pojedinim projektima potrebnim korisniku.\nIz tog razloga usluge Facility managementa u oblasti elektrotehnike predstavljaju važan segment u planiranju električnih sistema u objektima i najčešće rezultiraju izradom odgovarajućih sistemskih rešenja prilagođenih potrebama korisnika.\nPosle upoznavanja sa projektnom dokumentacijom, eventualnog snimanja stanja u objektu i prikupljanja svih potrebnih informacija o potrebnim električnim sistemima pristupa se primeni odgovarajućih tehničkih rešenja.\nFacility management u oblasti elektrotehnike se primenjuje prema tehničkim propisima iz oblasti elektrotehnike, zakonu o planiranju i izgradnji, zakonu o bezbednosti i zdravlju na radu itd.\nU zavisnosti od izabranog sistemskog rešenja predvideće se ugradnja odgovarajućih električnih instalacija, uređaja, opreme i materijala za potrebne sisteme. Obavezno je potrebno da električna instalacija, uređaji, elektro oprema i materijal budu kvalitetne izrade od poznatih proizvođača kako bi električni sistemi funkcionisali na pravilan način.\nU podkategoriji FACILITY MANAGEMENT možete pronaći veliki broj preduzeća iz Beograda, Niša, Novog Sada kao i ostalih gradova Srbije koja se bave održavanjem objekata, između ostalih i električnih sistema, po sistemu Facility managementa za različite tipove objekata.\nCene usluga Facility managementa u oblasti elektrotehnike\nCene usluga Facility managementa u oblasti elektrotehnike su različite, određuju se za svaki objekat pojedinačno i zavise od sledećih faktora: obima i složenosti potrebnih tehničkih sistema, neophodnosti angažovanja stručnih kadrova, vremena potrebnog za angažovanje, dodatnih posebnih i specifičnih zahteva investitora, načina i rokova plaćanja i ostalih faktora.\nPREDUZEĆA ZA ODRŽAVANJE OBJEKATA PO SISTEMU FACILITY MANAGEMENTA\nTECHNICAL MAINTENANCE CONSULTING\nZarija Vujoševica 61, 11 070 Novi Beograd


DOMAĆI NOGOMET Najuspješniji bh. selektor odluku donio zbog zdravstvenih razloga\nNe želi da njegov lični problem ima utjecaja na pripreme reprezentacije\nDOMAĆI NOGOMET Sakib Malkočević više nije selektor U-17 reprezentacije BiH\nBio sam na ljekarskoj kontroli i situacija nije dobra. Predlažu mi drugu operaciju, a odluku ću donijeti u krugu porodice, izjavio je jučer selektor U-17 reprezentacije BiH Sakib Malkočević nakon što je na Odjelu gastroenterologije UKC Tuzla obavio kontrolni pregled, godinu nakon teške operacije debelog crijeva.\nDanas je donio odluku koja je šokirala javnost - odstupio je s dužnosti selektora, kazavši kako ne želi da njegov lični problem ima utjecaja na pripreme kadetske reprezentacije BiH, kojoj idućeg mjeseca predstoje kvalifikacije za Evropsko prvenstvo 2019. u Irskoj.\nPosljednji put Malkočević je U-17 reprezentaciju vodio 11. i 13. septembra u prijateljskim susretima sa Srbijom, u Banovićima i Srebreniku, a jučer je Savezu predao listu s 20 igrača koji će od 10. do 16. oktobra igrati u kvalifikacijama grupe 2 protiv Ukrajine, Islanda i Gibraltara.\nTačno prije godinu Malkočeviću je odstranjen tumor debelog crijeva. Sve kontrole nakon toga pokazale su da je sve uredu i Malkočević se vratio na posao. U međuvremenu, propustio je Evropsko prvenstvo u Engleskoj, u maju ove godine.\nJučer je predsjedniku NSBiH Elvedinu Begiću, generalnom sekretaru Jasminu Bakoviću i direktoru Elmiru Pilavu saopćio odluku o tome da ne može dalje voditi reprezentaciju.\n- Nije uredu da zbog nekog zdravstvenog pregleda ispašta reprezentacija. Imaju moji saradnici koji će nastaviti gdje smo stali, a po rezultatima se vidi da znaju svoj posao. Drago mi je da sam u minulih sedam godina opravdao povjerenje koje mi je ukazano i da u radu nemam ni mrlje. Zahvalan sam svima, a posebno Ivici Osimu, te bivšem direktoru Denijalu Piriću, koji su mi vjerovali i bili su uz mene – kaže Malkočević.\nZahvalio je i ljudima iz Slobode koji su ga, također, podržavali i imali su razumijevanja za njegove reprezentativne obaveze. Uz Slobodu će ostati i dalje, u mjeri u kojoj mu bude dozvoljavalo zdravstveno stanje.\nBiH bolja od Srbije\n12.09.2018 u 16:42\nMalkočević objavio spisak za prijateljske utakmice protiv Srbije\n06.09.2018 u 14:35\nSakib Malkočević U-17 nogometna reprezentacija BiH


Skupština KS: Aleksandra Nikolić nova ministrica za nauku, visoko obrazovanje i mlade KS | Ministarstvo za nauku, visoko obrazovanje i mlade\nSkupština KS: Aleksandra Nikolić nova ministrica za nauku, visoko obrazovanje i mlade KS\nSkupština Kantona Sarajevo donijela je danas Odluku o potvrđivanju imenovanja Aleksandre Nikolić na funkciju ministrice za nauku, visoko obrazovanje i mlade Kantona Sarajevo.\nNakon što je u julu ove godine na ovu funkciju ostavku podnijela ministrica Melika Husić-Mehmedović, a koju je u septembru prihvatila i Skupština KS, ova funkcija u Vladi Kantona Sarajevo ostala je upražnjena.\nNova ministrica Nikolić je rođena 1966. godine u Sarajevu, gdje je završila osnovnu i srednju školu. Diplomirala je na Poljoprivrednom fakultetu Univerziteta u Sarajevu 1988. godine sa prosječnom ocjenom 9,1 zbog čega je i dobitnik nagrade za odlične rezultate studiranja "Hasan Brkić".\nViše informacija o profesionalnom i akademskom putu ministrice Nikolić dostupne su u priloženoj biografiji koja je sastavni dio materijala za ovu sjednice i nalaze se na web stranici Skupštine Kantona Sarajevo.


Za novi program usmeren na mlade i žene preduzetnice 100 miliona dinara - Svrljig Biz\nNovosti za preduzetnike\nZa novi program usmeren na mlade i žene preduzetnice 100 miliona dinara\n17. May 2021.\nViše od devet milijardi dinara izdvojeno je za podršku mikro, malim i srednjim preduzećima\nVrednost ukupnih investicija mikro, malih, srednjih preduzeća i preduzetnika u 2021. godini, kroz dostupne programe podrške države, mogla bi da dostigne cifru od 9,2 milijarde dinara, rečeno je na današnjem online skupu “Dan otvorenih vrata za preduzetnike“ u organizaciji Privredne komore Srbije (PKS).\n“Ministarstvo privrede za podršku sektoru mikro, malih i srednjih preduzeća i preduzetnicima kroz nekoliko programa opredelilo je više od dve milijarde dinara bespovratnih sredstava, a rebalansom budžeta predviđena su i dodatna kreditna sredstva”, rekao je državni sekretar u tom ministarstvu Milan Ljušić.\nPored finansijske podrške, sektoru MMSPP su na raspolaganju i posebne usluge mentoringa, obuka, kao i međunarodni izvori kreditiranja. Resorno ministarstvo priprema i dodatna sredstva za ugrožene sektore.\n„Za 2021. usvojen je niz uredbi kojima je obezbeđeno više od dve milijarde dinara podrške privredi. Za nabavku opreme izdvojeno je 1,5 milijardi, a za razvojne projekte više od 200 miliona dinara“, naveo je, između ostalog, Ljušić.\nNovi program, usmeren na žene preduzetnice i mlade preduzetnike, podržan je sa 100 miliona dinara bespovratnih sredstava. Uz uslov da su im mala privredna društva ili preduzetničke radnje osnovane u poslednjih pet godina, za mlade je obaveza da imaju do 30 godina a za žene da su osnivači ili da imaju natpolovično učešće u firmi odnosno da su jedan od zakonskih zastupnika.\nBespovratna sredstva mogu dobiti u iznosu i do 2,7 miliona odnosno maksimalnih 45 procenata investicije.\nProgrami podrške MMSPP u 2021. obuhvataju podsticanje razvoja preduzetništva za početnike u poslovanju, kroz razvojne projekte, za nabavku opreme, za žene preduzetnice i mlade. Takođe, kako navode u PKS, u ponudi je set usluga za mikro, mala i srednja preduzeća i preduzetnike koji se realizuje preko Akreditovanih regionalnih razvojnih agencija (ARRA), kao i podrška kroz garancijske šeme iz izvora EU i WB EDIF za konkurentnost.\n“Dan otvorenih vrata za preduzetnike” već treću godinu zaredom organizuje Privredna komora Srbije, kazala je šef Kancelarije za preduzetništvo PKS mr Slobodanka Džinović-Kojić. Kako je istakla, na ovaj način preduzetnici se detaljno upoznaju sa programima za razvoj preduzetništva u tekućoj godini, koji sadrže bespovratna sredstva koja treba da doprinesu pokretanju startapova, novom zapošljavanju i razvoju preduzetništva Republike Srbije.\nIzvor: Biznis.rs, Autor: Marija Jovanović\n[PREDAVANJE] Dizajn mobilnih aplikacija\n[PREDAVANJE] Kako izaći iz začaranog kruga siromaštva?\nFinansiranje obuka na zahtev poslodavca u 2022. godini\nSubvencije poslodavcima za zapošljavanje radnika u 2022. godini\nSubvencije za samozapošljavanje u 2022. godini\n[AKTUELNO] Ministarstvo privrede je raspisalo javne pozive za tri programa podrške preduzećima i preduzetnicima\nKako se fokusirati na jedan projekat?\n3. June 2021.\nSajt Svrljig.BIZ je edukativno-informativni magazin koji prikuplja i objavljuje odabrane tekstove o preduzetništvu.\nRazvijen je da bi promovisao preduzetništvo u Svrljigu, informisao preduzetnike o razvoju biznisa i pomogao poslovnim ljudima da lako dođu do aktuelnih informacija i korisnih saveta iz oblasti preduzetništva i razvoja poslovanja.\nInternet sajt Svrljig.BIZ projekat je marketinške agencije Plum Mark doo iz Svrljiga.\nPlum Mark doo više od deset godina kreira i realizuje projekte razvoja preduzetništva i upravlja poslovima istraživanja tržišta i ispitivanja javnog mnjenja.\nKreiranje i razvoj internet sajta za informisanje i podršku preduzetnicima Svrljig.BIZ finansijski podržava opština Svrljig.\nSve informacije u vezi sadržaja Svrljig.BIZ sajta možete dobiti kontaktom putem mejla info@svrljig.biz.\nZa preduzetništvo je potrebno znanje. Nudimo vam pregršt izvora za uvećanje znanja o biznisu, menadžmentu, marketingu, upravljanju ljudskim resursima, finansijama, dizajnu, prodaji, i mnogim drugim oblastima.\nVažno je biti u toku sa svim novostima u oblasti preduzetništva i biznisa. Svakodnevni izvor vesti o poslovanju, kreiranju proizvoda i usluga, konkursima za finansiranje biznisa, marketingu i prodaji, finasijama i dizajnu – sve na jednom mestu.\nNa jednom mestu možete da dobijete informacije o svim aktuelnim konkursima podsticanja razvoja preduzetništva, finansiranja pokretanja biznisa, edukacije i mentorstva pokretačima mikro i malih preduzeća.


Smrtna kazna nije izbrisana iz Ustava Srpske - BIGportal.ba\nSmrtna kazna nije izbrisana iz Ustava Srpske\n7 Avgusta, 2020 7 Avgusta, 2020 0284\nU Ustavu RS i dalje stoji odredba o tome da se smrtna kazna može izreći za najteža krivična djela, iako je Ustavni sud BiH prije deset mjeseci naložio da ova odredba bude izbrisana.\nUstavni sud je, naime, odlukom po apelaciji dao rok od tri mjeseca da se pomenuta odredba u članu 11 izbriše, a nadležni iz Narodne skupštine RS su nakon te odluke izjavili da će biti pripremljen ustavni amandman da se ona primijeni.\nPodsjećanja radi, najviši zvaničnici RS se godinama zalažu da se smrtna kazna izbriše jer se važećim zakonskim propisima ionako ne može izreći, međutim nijedna inicijativa da se usvoje izmjene Ustava RS proteklih godina nije uspjela jer su bošnjački predstavnici insistirali da se uz brisanje ove odredbe na istoj sjednici usvoje amandmani koje su oni tražili.\nTim njihovim amandmanima bi se, kako tvrde, povećala zastupljenost Bošnjaka u institucijama RS. Uz ove amandmane trebalo je da bude usvojeno još nekoliko desetina amandmana kojima bi se, između ostalog, propisalo da Banjaluka postane glavni grad RS, umjesto Sarajeva, kako je sada definisano u Ustavu.\nU Ustavnom sudu BiH je, uz obrazloženje ove odluke, stajalo da je usvojena apelacija Kluba Bošnjaka u Vijeću naroda RS da osporena odredba nije u skladu sa članom II/2 Ustava BiH u vezi sa članom 1. Protokola broj 13 uz Evropsku konvenciju, koji se odnosi na ukidanje smrtne kazne u svim okolnostima.\nU toj instituciji su izbjegli da odgovore na pitanje “Nezavisnih” da li je odredba trebalo da bude izbrisana iz Ustava RS, ili je prihvatljivo da i dalje stoji u Ustavu.\n“Ustavni sud je ukinuo osporenu odredbu i utvrdio da ona prestaje važiti narednog dana od dana objavljivanja odluke Ustavnog suda u ‘Službenom glasniku BiH'”, naveli su u odgovoru “Nezavisnim” bez ikakvih daljih pojašnjenja.\nPodsjećanja radi, u BiH postoji blizu stotinu odluka Ustavnog suda BiH koje nisu implementirane, a jedna od njih odnosi se na činjenicu da srpski narod i dalje nema konstitutivnost u kantonima u FBiH s hrvatskom većinom.\nU Narodnoj skupštini RS su pojasnili da samom činjenicom da je ova odredba usvojena ona prestaje da važi, te nam nisu mogli odgovoriti da li će biti sazvana sjednica na kojoj će se raspravljati o amandmanu na Ustav RS.\nU Evropskoj komisiji takođe nisu ulazili u detalje i samo su nam kratko odgovorili da je traženo da se smrtna kazna izbriše iz Ustava RS jer nije u skladu s evropskom pravnom stečevinom.\nU Mišljenju Evropske komisije iz maja prošle godine navedeno je da formalnim postojanjem ove odredbe u Ustavu RS BiH krši temeljne odredbe o ljudskim pravima. Uz smrtnu kaznu oni ističu da u cijeloj BiH treba riješiti problem nejednakosti građana, zabranu diskriminacije i mučenja, te da, iako postoje odredbe o jednakosti polova, one nisu implementirane u cijelosti.\nUkidanje smrtne kazne je jedna od 14 ključnih preporuka izrečenih u Mišljenju, a u istom pasusu se traži usvajanje mehanizma na državnom nivou za prevenciju mučenja i lošeg tretmana.\nU Analitičkom izvještaju Evropske komisije, koji je objavljen uz Mišljenje, je u dijelu o smrtnoj kazni navedeno da istovremeno treba riješiti slučajeve neriješenih ubistava u cijeloj zemlji, uz obezbjeđivanje nepristrasnih i nezavisnih istraga.\nUvedeno obavezno testiranje: Broj zaraženih u Njemačkoj raste, optužuju rizične zemlje, među kojima je i Srbija\nSlovenija: Palo i do 80 centimetara snijega\nNavike koje će sačuvati kožu tokom hladnih dana\nNeobičan slučaj u Italiji: Na vakcinaciju došao s vještačkom rukom\nNaučnici uspjeli da smanje kameru do veličine zrna soli i naprave zadivljujuće snimke\nKad si Zvezdo bila iznad svih: Tri decenije od svjetske titule\nBlinken i Lavrov se posvađali\nBez struje dio banjalučkog naselja Kumsale\nMazda predstavila svoj prvi hibrid, na puteve stiže 2022.\nPreminuo Bob Dol: Jedan od najvećih albanskih lobista izgubio bitku sa teškom bolešću\nM. 5 Decembra, 2021 5 Decembra, 2021\nZvezda: Vakciniši se i besplatno gledaj prvi meč u Europi 2022.\nKo je najmoćnija žena svijeta prema Forbsu?\nNajluksuznije BMW-ove modele će krasiti „smio“ dizajn\nIzgleda da NVIDIA GeForce RTX 3080 i 3070 Ti takođe dobijaju nadogradnju memorije\nI Kanada diplomatski bojkotuje Zimske olimpijske igare u Pekingu\nVučić na poziv Bajdena učestvuje na Samitu\nArheologija i Ep o Gilgamešu: Drevni ukradeni predmet konačno vraćen i izložen u Iraku


Na Seminaru o prevenciji i kontroli psihoaktivnih supstanci u saobraćaju, istaknuto je da je u poslednjih pet godina za oko 40 odsto smanjen broj stradalih na srpskim putevima.\n“Radimo na tome da trend smanjenja održimo do kraja godine. Dnevnim neposrednim kontaktom i aktivnostima na terenu sa svim kategorijama učesnika u saobraćaju. Najčešći uzroci nastanka saobraćajnih nezgoda su prekoračenje brzine, odnosno neprilagođena vožnja uslovima puta, vožnja pod dejstvom alkohola, a u poslednje vreme se, kao i u drugim evropskim državama, izdvojila upotreba mobilnog telefona“, poručila je Milošević.\nDirektor policije Vladimir Rebić rekao je da je saobraćajna policija u 2009. godini, kada je pristupila kao posmatrač u Mrežu saobraćajnih policija Evrope – TISPOL, zabeležila da je na srpskim putevima stradalo je više od 900 osoba. A da se poslednjih četiri do pet godina taj broj kreće izmeću 536 i 600.\nPredsednik TISPOL-a Volker Orben poručio je da svake godine oko 25.000 osoba pogine na evropskim putevima i ukazao na značaj prevencije.\nTokom seminara je ukazano i na to da je u evropskim zemljama broj vozača koji čine prekršaj pod dejstvom psihoaktivnih supstanci značajno povećan. Suzbijanje ove pojave u narednom periodu biće prioritet rada i nadležnih u Srbiji.


Zavod za zapošljavanje Crne Gore, u saradnji sa odabranim edukativnim centrima, omogućava licima koja su u njegovoj evidenciji, mogućnost da se dodatno obrazuju i obuče za tražene poslove\nObjavljeno: 08. 07. 2019 - 03:49 Promjenite veličinu teksta: A A A\nIzvor: Edukativni centar "Arhimed"\nObrazovanje odraslih je dio jedinstvenog obrazovnog sistema u Crnoj Gori. Prema Strategiji za obrazovanje odraslih (2015 - 2025) značajnu ulogu u organizovanju obrazovanja odraslih ima Zavod za zapošljavanje Crne Gore. Program obrazovanja i osposobljavanja odraslih pruža mogućnost nezaposlenim licima sa evidencije Zavoda, da steknu stručnu kvalifikaciju, odnosnu ključnu vještinu, koja će im pomoći da, u opštoj konkurenciji, lakše dođu do adekvatnog posla.\nCilj ovog programa je povećanje zapošljivosti nezaposlenih lica putem sticanje znanja, vještina i kompetencija koje su potrebne za obavljanje poslova određenog zanimanja. Zavod finansira ukupne troškove realizacije programa obrazovanja i osposobljavanja odraslih. U tom cilju, ZZZ CG angažuje izvođače tj. realizatore programa - pravna ili fizička lica sa licencama za rad u oblasti obrazovanja odraslih.\nJedan od izvođača obuke je i Edukativni centar "Arhimed", koji, još od 27. maja, u Podgorici realizuje obuke za računovodstvene tehničare/ke i, takođe veoma atraktivno i traženo zanimanje, za kozmetičare/ke za njegu lica i tijela. U organizaciji Centra "Arhimed" obuka za učenje engleskog jezika počinje već krajem ljeta, 16. septembra 2019. godine.\nIskustvo stručnih predavača u Centru, pokazuje da kod polaznika obuke, u početku postoje izvjesne predrasude, kako u sam efekat dodatnog obrazovanja, tako i u sopstvene mogućnosti i sposobnosti, no već tokom prvih predavanja, polaznici takoreći "otkrivaju" vrijednost predavanja, mogućnosti koje se pred njima otvaraju i zato razvijaju i ličnu spremnost da se posvete novom zanimanju i što više saznaju i nauče. Sa više optimizma i sa novostečenim samopouzdanjem, veoma aktivno učestvuju u obuci, redovni su na predavanjima i nema izostanaka, postavljaju mnoga pitanja, konsultuju se sa predavačima...\n08. 07. 2019 - 13:37\nTako je, treba iskoristiti ovu mogućnost! Posebno ako neko želi da se samostalno bavi određenim poslom - obučiš se, otvoriš svoju "kancelariju" i eto ti i posla i zarade.


Misija MMF stiže u Srbiju 22. juna sa DVA VAŽNA ZADATKA\nD. Nišavić | 19. 06. 2017 - 10:39h\nMisija MMF, predvođena Džejmsom Roufom, posetiće Srbiju od 22. juna do 4. jula, najavio je Sebastian Sosa, stalni predstavnik Međunarodnog monetarnog fonda u Srbiji.\nMisija će imati dva osnovna zadatka.\n- Prvo, da sprovede pregled srpske ekonomije u skladu sa članom IV Ugovora o osnivanju MMF-a. Ovaj pregled je centralni element mandata MMF-a u vezi sa svim njegovim zemljama članicama i sveobuhvatno i dugoročnije posmatra makroekonomska kretanja i perspektivu, kao i ekonomske politike organa vlasti - kaže Sosa.\nU većini zemalja, konsultacije na osnovu člana IV se sprovode jednom godišnje, a u zemljama koje imaju programe koje podržava MMF, kao što je Srbija, svake druge godine. Izvršni odbor MMF-a je zaključio prethodne konsultacije na osnovu člana IV sa Srbijom 23. februara 2015. godine.\n- Drugi zadatak misije će biti da izvrši 7. reviziju programa koji Srbija sprovodi iz podršku MMF-a. Kao i tokom prethodnih revizija, misija će razmotriti prethodne rezultate i realizaciju programa, kao i pokušati da postigne sporazum u vezi sa politikama u narednom periodu. Uspešan završetak diskusija bi omogućio da Izvršni odbor MMF-a razmotri 7. reviziju krajem avgusta. Revizije programa se trenutno spovode svakih pola godine - istakao je Sebastian Sosa.\nIzvršni odbor MMF-a je završio prethodnu 16. decembra.\nDinar sutra na novom rekordu, kurs 118,23\nBrnabić: Nije sigurno da ćemo tražiti novi…\nSrbija je fokusirana na zaključivanje programa Međunarodnog monetarnog fonda (MMF) ove godine i proceniće njegove posledice po ekonomski rast pre nego što…\nPremijerka: Nema sumnje da će Srbija pozitivno…\nPremijerka Ana Brnabić istakla je danas da nema sumnje da će Srbija završiti pozitivno osmu reviziju aranžmana sa Međunarodnim monetarnim fondom (MMF).\nJOŠ NIJE KASNO ZA LETOVANJE Grčka skoro džabe,…\nTropski dani su daleko za nama, ali interesovanje za letovanje postoji i u oktobru. U prvoj polovini meseca naši ljudi još idu u Grčku, da bi posle 15.…\nMMF: Tranša od 148,2 miliona KM u prvim…\nŠef Misije Međunarodnog monetarnog fonda za BiH Nadim Ilahi rekao je da preostali uslovi za nastavak aranžmana sa MMF treba da budu ispunjeni u januaru, te…\nVelika misija: NASA se sprema da DOTAKNE SUNCE\nNASA najavljuje svoju prvu misiju kojom će čovek "dodirnuti Sunce". Robotizovana letelica projekta "Solar probe plus" trebalo bi da bude lansirana u leto 2018.…\nBrnabić: U IT segmentu nedostaje VIŠE DEVOJČICA I ŽENA\nPovezane teme: MMF , misija , Aranžman\n20:37 Tužilaštvo ZDK zvanično obavestilo Zukića da je KONJ IZVRŠIO SAMOUBISTVO\n21:19 ZVEZDINE EVROPSKE ODISEJE Evo koga su sve crveno-beli rušili do plasmana u osminu finala i kakav bilans imaju protiv Rusa


(FOTO) VESIĆ: 235 stanova za izbeglice i interno raseljene do novembra! - Informer\n(FOTO) VESIĆ: 235 stanova za izbeglice i interno raseljene do novembra!\nSocijalni stanovi koji se grade u Ovči trebalo bi da budu gotovi do kraja novembra, rekao je grаdski menаdžer Gorаn Vesić\nTanjug 19. 06. 2017. 15:32\nVesić je u beogradskom naselju Ovča obišao radove na izgradnji socijalnih stanova u koje će, kako je naveo, biti useljeno 235 porodica interno raseljenih sa Kosova i Metohije i izbeglica sa teritorije bivše Jugoslavije.\nNavodeći da su radovi počeli u avgustu prošle godine, on je rekao da je rok za njihov završetak kraj novembra ove godine i da je ukupna vrednost projekta 6,7 miliona evra.\n- U ove stanove će se useliti 235 porodica. Ovi stanovi su i predviđeni za interno raseljena lica sa KiM i za izbeglice sa terotorije bivše Jugosalvije i verujem da ćemo tako dati još jedan doprinos da ta lica, koja nisu svojom voljom napustila svoje domove, konačno nađu svoj dom i mir - rekao je Vesić novinarima nakon obilaska radova.\nOsim 235 stanova, Vesić je naveo da će na toj lokaciji biti izgrađeno još oko 770 stanova tako da će ukupno, u nekoliko faza, biti izgrađeno oko 1.000 stanova.\n- Zbog velikog broja ljudi koji će živeti ovde, mi smo predvideli da se na ovoj lokaciji izgradi škola i vrtić - rekao je Vesić i istakao da Grad Beograd priprema tender za izgradnju vrtića koji će moći da primi 150 dece.\nVesić je naveo da će biti izgrađena i kuhinja za sve vrtiće na levoj obali Dunava, koja će imati kapacitet oko 2.500 obroka.\nGovoreći o izgradni škole, on je istakao da je predviđeno da škola primi između 400 i 500 đaka.\n- Trenutno pripremamo i dokumentaciju za to tako da će Grad Beograd od svojih sredstava izgraditi vrtić, školu, kao i novu centralnu kuhinju - naveo je Vesić.\nVESIĆ: Klikom miša sve o...\nVESIĆ: "Planeta džez" biće...\nVESIĆ I MALJKOVIĆ: Prvi...\nVESIĆ: Nastavićemo da...\nVESIĆ: Radost Evrope u znaku...\nVESIĆ: Danas Beograd ima 61...


HERE Technologies sakuplja precizne podatke o putevima i prikuplja panoramske snimke na nivou ulica u mnogim zemljama širom sveta kao deo napora da kreira najnaprednije i najsvežije digitalne mape na svetu.\nHERE koristi naprednu tehnologiju za snimanje i obradu ovih podataka, istovremeno posvećujući se poštovanju i zaštiti privatnosti\nBeograd – HERE Technologies, svetski lider u uslugama digitalnog mapiranja i lokacijskih servisa, od ovog proleća će mapirati delove Srbije visoko preciznom trodimenzionalnom (3D) tehnologijom kao deo napora da ponudi najnaprednije mape sveta.\nHERE planira da vozi ulicama Srbije od marta do septembra 2022. godine, koristeći automobil opremljen najsavremenijom tehnologijom za snimanje visoko preciznih podataka o putevima, uključujući vertikalnu i horizontalnu saobraćajnu signalizaciju. Jasno obeležen HERE automobil će takođe snimiti 3D i panoramske snimke ulica, kao i tačke interesa kao što su prodavnice, benzinske pumpe i restorani.\nInformacije će se koristiti u izradi bogatih i detaljnih mapa Srbije dizajniranih da podrže visoko autonomna vozila i druge napredne usluge koje poboljšavaju bezbednost na putevima, smanjuju zagušenja u saobraćaju i omogućavaju ljudima da se lakše kreću gradskim područjima.\nHERE Technologies mapira svet precizno kako bi omogućio upotrebu autonomnih vozila i druge napredne usluge\n„FIAT 500 abarth 595“ i „695“ za 2022.


FoNet portal :: Pretraga / tagId=54163\nTag: očuvanje, Pogodaka: 12\nOčuvanje kulturnih vrednosti\nUpravni odbor Foruma slovenskih kultura usvojio je danas Strateški plan za period 2022–2027. za unapređenje rada Foruma u oblasti projekata, programa, intenziviranja saradnje s drugim međunarodnim organizacijama u cilju afirmaciju njegove uloge kao centra novih partnerstava, i Godišnji program rada za 2022. godinu sa finansijskim planom.\nIzazov je očuvati mir\nMinistar spoljnih poslova Srbije Nikola Selaković izjavio je danas da je za Srbiju u predstojećem periodu najvažnije da očuva uzlazni trend razvoja, a da je najveći izazov očuvati mir i stabilnost u zemlji i regionu, saopšteno je danas iz njegovog kabineta.\nBilčikov apel zbog murala\nViše puta sam pozivao na odbacivanje veličanja ratnih zločinaca, poslednji put u avgustu 2021, napisao je na Tviteru izvestilac Evropskog parlamenta (EP) za Srbiju Vladimir Bilčik i apelovao da se nastave napori za očuvanje dobrosusedstva.\nSistemska briga za Hilandar\nPotpredsednica Vlade Srbije i ministarka kulture i informisanja Maja Gojković izjavila je danas da se predloženim zakonom o očuvanju kulturnog i istorijskog nasleđa Svetog manastira Hilandar uvodi sistemska briga države Srbije za taj jedinstveni centar srpske duhovnosti i kulture.\nPredsednik Srbije Aleksandar Vučić i pomoćnik generalnog sekretara Ujedinjenih nacija Miroslav Jenča razgovarali su danas o situaciji na Zapadnom Balkanu i saglasili se da su Srbija i UN partneri u očuvanju mira i stabilnosti u regionu.\nZajedno ka nuli\nKompanija Carlsberg Srbija objavila je danas Lokalni izveštaj o održivosti za 2020. godinu u kojem su obuhvaćeni rezultati strategije "Zajedno ka nuli", čiji su ciljevi "nula ugljeničkog otiska, nula rasipanja vode, nula neodgovorne konzumacije, kao i nula povreda na radu".


Ministarstvo spoljnih poslova - Sputnjik Srbija\nZašto je važno da Srbija uđe u još jednu organizaciju Ujedinjenih nacija\nGost Sputnjika večeras je direktor Kancelarije za svemirske nauke, istraživanja i razvoj SERBSPEJS Milan Mijović.\nKoga je to Srbija uhapsila, a Kosovo traži da ga puste?\nMinistarstvo spoljnih poslova Kosova pozvalo Srbiju da „hitno oslobodi državljanina Kosova“ koji je priveden po nalogu Specijalnog tužilaštva za ratne zločine.\nSirija: Neće nas pokolebati varvarska agresija\nZapadni napad na Siriju neće imati nikakvog uticaja na rešenost sirijske vojske u borbi protiv ekstremista i uspostavljanju kontrole nad celom zemljom, saopštilo je danas sirijsko Ministarstvo spoljnih poslova.\nŠvajcarska posreduje između Španije i Katalonije?\nNeutralna Švajcarska spremna je da obezbedi platformu za dijalog između španske vlade i Katalonije u vezi sa njihovim razdorom oko nezavisnosti ovog regiona, objavila je danas švajcarska državna televizija RTS, prenosi Rojters.\nDačić pozvao makedonsku ambasadorku na raport\nAmbasadorka Makedonije u Srbiji, Vera Jovanovska Tipko, biće danas pozvana u Ministarstvo spoljnih poslova da pruži objašnjenje o prisluškivanju srpskih diplomata i novinara, kao i predstavnika Srba u Makedoniji.\nProdaje se Srpski paviljon u Londonu\nSrpska kuća u centru Londona, u kojoj je tokom Olimpijskih igara 2012. godine bio Srpski paviljon, nije u funkciji i biće prodata, izjavio je ministar spoljnih poslova Ivica Dačić.\nSirija: Izjave predstavnika UN usmerene na podršku teroristima\nIzjave koje su dali neki predstavnici UN predstavljaju podršku teroristima, a ne civilima, navodi se u saopštenju Ministarstva spoljnih poslova Sirije.\nRusija i SAD nameravaju da nađu odgovor na nuklearne probe Severne Koreje\nZamenik ruskog ministra spoljnih poslova Igor Morgulov razgovarao je telefonom u utorak sa predstavnikom SAD za politiku prema Severnoj Koreji Sanom Kimom o situaciji posle nuklearnih proba Severne Koreje, saopštilo je Ministarstvo spoljnih poslova Rusije.\nObjavljivanje pisma ambasadora Duška Lopandića u medijima samo je još jedna potvrda opravdanosti predloga za njegov opoziv sa mesta šefa Misije Republike Srbije pri EU, saopštilo je Ministarstvo spoljnih poslova Republike Srbije.\nRadnici srpske ambasade u Libiji Slađana Stanković i Jovica Stepić, koji su prošle nedelje poginuli u libijskom gradu Sabrati, sahranjeni su danas.\nU Ministarstvu spoljnih poslova Srbije danas je održana komemoracija povodom pogibije službenika srpske ambasade u Tripoliju Slađane Stanković i Jovice Stepić.\nLavrov Keriju: Ogorčen sam\nŠef ruske diplomatije Sergej Lavrov izrazio je danas ogorčenje tokom telefonskog razgovora sa državnim sekretarom SAD Džonom Kerijem zbog „izmišljenih i bestidnih optužbi“ protiv ruskog rukovodstva koje su izrekli visokorangirani zvaničnici administracije američkog predsednika.\nIrak pozvao saudijskog ambasadora zbog izjava\nIračko Ministarstvo spoljnih poslova pozvalo je danas saudijskog ambasadora zbog komentara koje je dao medijima dan ranije, u vezi sa šiitskim muslimanskim milicijama u Iraku, koje podržava Iran.\nAntiruske izjave Turske – reakcija na optužbe za šverc nafte\nAntiruske izjave turskih vlasti Moskva tumači kao reakciju na razotkrivanje učešća Ankare u ilegalnoj trgovini naftom sa teroristima DAEŠ-a, saopštilo je Ministarstvo spoljnih poslova Rusije.\nRusija: Amerika nije sprečila Tursku da obori ruski avion\nSjedinjene Američke Države, kao lider međunarodne koalicije u borbi protiv DAEŠ-a (takozvane Islamske države), nisu sprečile Tursku da obori ruski avion, uprkos dogovoru o bezbednosti letova nad Sirijom, koji su potpisale Moskva i Vašington, saopštilo je rusko Ministarstvo spoljnih poslova.


Asocijacija novinara Kosova: Članstvo nije eksplicitan kriterijum - Medija centar\n„Članstvo u UNK (Asocijacija novira Kosova) nije eksplicitan kriterijum za takmičenje za nagradu o siromaštvu“, navodi se u odgovoru RTV Kim i ovog novinarskog udruženja.\n„Obaveštavamo vas da smo primili vašu prijavu i da će ona biti poslana ocenjivačkom žiriju. Takođe, molimo da popunite formular za članstvo u UNK, jer je to jedan od kriterijuma postavljenih u pozivu za dodelu ove nagrade“, stoji u jučerašnjem odgovoru našoj novinarki.\n„Novinari moraju biti članovi Udruženja novinara Kosova i u odnosima sa medijima registrovanim na Kosovu“, navodi se u jednoj od tačaka.\nMeđutim, predstavnici Asocijacije novinara Kosova u odgovoru RTV Kim sada ističu da to nije „eksplicitan kriterijum“.\n„Kao i svake druge godine, svaki novinar koji izveštava na teritoriji Kosova može konkurisati za nagrade koje naša organizacija dodeljuje u saradnji sa UNKT. Međutim, ohrabrujemo sve novinare na Kosovu da postanu deo naše organizacije, kako bi primali sva obaveštenja i imali koristi od mnogih aktivnosti koje organizujemo u saradnji sa našim partnerima“, navodi se u odgovoru RTV Kim na pitanje „Od kada je i zbog čega jedan od kriterijuma za prijavu na konkursu za najbolju novinarsku priču o siromaštvu, članstvo Asocijaciji novinara Kosova?“


sreda, 29 april 2015 15:02\nOtvorena „Izložba čistih tehnologija i modernih energetskih rješenja“\nU okviru održavanja Energentskih dana opštine Gradiška u Kulturnom centru otvorena je „Izložba čistih tehnologija i modernih energetskih rješenja“. Manifestaciju je otvorio načelnik opštine Zoran Latinović, koji je rekao da se Gradiška usvajanjem akcionog plana energetske efikasnosti obavezala da će smanjiti emisiju šetnih gasova te povećati upotrebu obnovljivih izvora energije, što se do sada uspješno provodi.\nsreda, 29 april 2015 14:58\nInvalidi rada sa područja opštine Gradiške i dalje se nalaze u veoma teškoj situaciji, posebno kada je riječ o materijalnom statusu i zapošljavanju, rečeno je na redovnoj sjednici Skupštine Saveza invalida rada.\nutorak, 28 april 2015 12:41\nMinistar Mirjanić posjetio gradiške mljekare\nMinistar poljoprivrede, šumarstva i vodoprivrede RS Stevo Mirjanić posjetio je proteklog vikenda dva proizvođača mlijeka iz Gradiške.\nutorak, 28 april 2015 12:28\nVećina građana Gradiške ne planira proslavu 1. maja\nPraznik rada, 1. maj i ove godine u Republici Srpskoj će biti proslavljan – neradno. Da li zbog teške materijalne situacije ili iz nekog drugog razloga većina građana Gradiške kaže da ove godine neće proslavljati ovaj praznik a neki će ga provesti i radno.\nponedeljak, 27 april 2015 13:38\nZapaženi rezultati učenika Tehničke škole na republičkom takmičenju iz mašinske struke\nNa republičkom takmičenju koje je održano u Tehničkoj školi u Gradišci iz mašinske grupe predmeta iz oblasti mehanika, prvo mjesto podijelili su Radoslav Radovanović iz Ugljevika i Ognjen Dostinić iz Gacka sa osvojenih 76 bodova.\nsubota, 25 april 2015 12:54\nU Tehničkoj školi održano republičko takmičenje iz mašinske grupe predmeta\nU Tehničkoj školi u Gradišci održano je republičko takmičenje iz mašinske grupe predmeta u kojem je učestovalo 30 učenika iz opština širom RS.\npetak, 24 april 2015 14:09\nOtvorena izložba „Putevima slobode“\nPovodom sedamdesete godišnjice oslobođenja Gradiške od fašističke vlasti u Zavičajnom muzeju je otvorena izložba fotografija i eksponata, koji svjedoče o životu i stradanjima stanovništva u Drugom svjetskom ratu.\nStrana 256 od 318


Policija uhapsila lidera grupe odgovorne za napade u Maroku\nMarokanska služba bezbednosti uhapsila je lidera organizacije odgovorne za napade 11. marta i 10. aprila u Kazablanki, saopstila je danas policija. Vodja te terorističke organizacije, čiji identitet nije saopšten, uhapšen je na periferiji Kazablanke.\n"Prvi elemetni istrage omogućili su i hapšenje njegovog pomoćnika i otkrivanje skrovišta u kojima su teroristi izrajivali eksplozivne naprave", navodi se u saopštenju policije.\nU Kazablanki su danas odjeknule još dve eksplozije. Prema rečima očevidaca, dva bombaša samoubice aktivirali su danas eksploziv koji su nosili nedaleko od kancelarija Američkog kulturnog centra u Kazablanki. Policija je saopštila da je u napadu ranjena jedna žena, kao i da je uhapsila troje osumnjičenih i prebacila ih u obližnju stanicu na ispitivanje.\nZvaničnik policije u Kazablanki, koji je zatražio da ostane anoniman, rekao je da je policija privela čoveka koji je imao eksploziv na sebi, kao i još dvoicu osumnjičnih koji se dovode u vezu sa napadom. Nedaleko od prostorija Američkog kulturnog centra u Kazablanki nalaze se Američki konzulat i sinagoga.


Foto: Arhivska fotografija | Golić: Region očekuju velike suše i poplave - Hercegovina najugroženija\nSrna 08.06.2018 14:11\nTREBINJE - Ministar za prostorno uređenje, građevinarstvo i ekologiju Republike Srpske Srebrenka Golić upozorila je danas u Trebinju da će region u godinama koje dolaze trpjeti značajne posljedice klimatskih promjena - ogromne suše i poplave, napominjući da je Hercegovina regija koja je označena crvenom zonom i jedna je od najugroženijih.\nGovoreći na konferenciji o klimatskim promjenama pod nazivom "Klimatske promjene, rizici i zajedničko djelovanje u regionu", Golićeva je istakla da su posljedicama doprinijele visokotehnološki razvijene zemlje, te naglasila da je neophodno i prioritetno zaustaviti emisiju štetnih gasova sa efektom staklene bašte i uraditi sve ono što eksperti dokumentima traže.\n"Ukoliko bi sada sve sveli na minimum i normalu u narednih 15 godina ne bismo osjetili pozitivne pomake. To govori kakva je situacija. Naš cilj jeste da kroz određene dokumente i sredstva globalnog fonda za klimatske promjene učinimo sve kako bismo se adaptirali na klimatske promjene koje će biti ekstremne u narednim godinama", rekla je Golićeva.\nOna je napomenula da je jedan od koraka ka ublažavanju posljedica energetski opremiti objekat - utopliti ga i preći sa fosilnih goriva na obnovljive izvore.\n"Kao kontakt osoba za Konvenciju o klimatskim promjenama za BiH, ulažem maksimalne napore za uspostavljanje efikasnih mehanizama finansiranja adaptacije na klimatske promjene", istakla je Golićeva i dodala da je današnja konferencija prilika da se dijalogom i razmjenom iskustava sagleda klimatska realnost u regionu i pozicija BiH u klimatskim procesima.\nOna je napomenula da je BiH jedina u Evropi uspjela dobiti donatorska sredstva iz Zelenog klimatskog fonda i to kroz projekat "Povećanje ulaganja u javne objekte sa niskom emisijom ugljenika u BiH".\nGolićeva je zahvalila ambasadoru Švedske u BiH Andersu Hagelbergu, koji prisustvuje Konferenciji, za pomoć Vladi Republike Srpske i Ministarstvu, prvenstveno kod izrade strategija i dokumenta koji su neophodni da bi se moglo za sredstva aplicirati kod fondova.\nAmbasador Švedske Anders Hagelberg istakao je da mu je drago što prisustvuje skupu, ističući da su klimatske promjene globalna pojava i da se svi moraju angažovati na pronalaženju načina kako rješavati to pitanje.\n"Ovo pitanje bi se trebalo nalaziti na vrhu prioriteta među političarima i veoma mi je drago što vidim toliki angažman i predanost Golićeve, jer ovakva vrsta borbe protiv klimatskih promjena mora biti predvođena politikom", istakao je Hagelberg i dodao da Švedska želi dati doprinos u globalnoj borbi protiv klimatskih promjena.\nZamjenik gradonačelnika Trebinja Mirko Ćurić zahvalio je Golićevoj, direktoru Fonda za zaštitu životne sredine Republike Srpske Srđanu Todoroviću koji su zajedno sa Javnom ustanovom "Ekologija i bezbjednost" iz Trebinja glavni nosioci ove aktivnosti.\n"Grad Trebinje i okolina imaju velike probleme kada su u pitanju klimatske promjene - ljeti temperatura premašuje 40 stepeni i suočavamo se sa desetinama požara. Ova konferencija je od velikog značaja i nadamo se da ćemo donijeti neke zaključke koji će doprinijeti bar malo da se utiče na dalje širenje klimatske promjene. Ako svi ne budemo učestvovali po ovom pitanju, mislim da ćemo dugoročno imati velike probleme", rekao je Ćurić.\nDirektor Javne ustaove "Ekologija i bezbjednost" Stevan Bekan izrazio je zadovoljstvo što je Trebinje domaćin skupa na kojem će se govoriti o veoma važnoj temi za čovječanstvo.\nNa Konferenciji učestvuju eksperati za klimatske promjene iz Srbije, Crne Gore, BiH, Republike Srpske i Hrvatske.\nSrebrenka Golić klima Trebinje Hercegovina


Mladi luk je riznica vitamina i minerala - Zdrava i prava\nMladi luk je riznica vitamina i minerala koji pomažu u prevenciji mnogobrojnih bolesti. On je idealno prolećno povrće, koje je dobar izvor vitamina A, K i C, dok od minerala sadrži dosta fosfora, kalijuma i kalcijuma.\nMladi luk je veoma hranljiv i bogat vitaminima i mineralima\nZbog svojih antibakterijskih svojstava mladi luk štiti telo od pojave upalnih procesa, a velike količine sumpora u njemu pojačavaju apetit i poboljšavaju varenje hrane.\nIma veliki broj supstanci koje snižavaju loš holesterol u krvi. Njegov zeleni deo veoma je zdrav i, pored toga što pomaže da se smanji holesterol, dobar je i za vraćanje povišenog šećera u normalu.\njedna stabljika mladog luka sadrži oko 20 mikrograma vitamina K\nMladi luk ima veliki broj supstanci koje snižavaju loš holesterol\nmladi luk je lekovit


PALE LAŽNE OPTUŽBE! Pred sudom u Belgiji potvrđeno da fudbalski menadžer Dejan Veljković nije namestio utakmicu\nU zajedničkoj policijskoj akciji koja je 10. oktobra 2018. godine sprovedena na teritoriji Belgije, Srbije, Kipra i Crne Gore privedeno je više od 49 osoba. Među privedenim bio je i naš poznati fudbalski menadžer Dejan Veljković, kao i njegova supruga Marija. Mediji u Belgiji, kao i u Srbiji, pisali su, između ostalog, i da je namestio fudbalsku utakmicu između Mehelena i Beverena, dok je srpska štampa pisala i kako je njegova supruga Marija razotkrila čitavu fudbalsku mafiju.\nZbog navedenih optužbi Dejan Veljković je od Fudbalskog saveza Belgije kažnjen sa 10 godina zabrane rada kao fudbalski menadžer. Veljković je, pak, uvek demantovao da ima bilo kakve veze sa navedenim optužbama.\nSudski postupak u vezi sa navedenom policijskom akcijom definitivno je završen i njime je potvrđeno da su optuženi Dejan Veljković, kao i njegova supruga Marija, nevini i da nemaju nikakve veze sa predmetnim slučajem.\nVrhovni sud Belgije presudio je da je Veljkovićevo kažnjavanje od strane Fudbalskog saveza Belgije bilo bez ikakvog osnova, te da zbog toga treba da mu se ukine izrečena kazna o zabrani obavljanja poslova.\nFudbalski savez Belgije, donoseći odluku u aprilu 2019. godine, nije hteo da sačeka da se pravnosnažno okonča sudski postupak, već je na osnovu vesti iz medija i netačnih i neproverenih informacija kaznio Dejana Veljkovića.\nSvi štampani i elektronski mediji u Belgiji preneli su vest o okončanju postupka i oslobađajućoj pravnosnažnoj presudi u svojim izdanjima za 19. i 20. novembar 2021. godine.\n"Sramota za fudbalski savez Belgije" samo je jedan od naslova objavljen tokom proteklog vikenda u belgijskim medijima povodom pravnosnažnog okončanja postupka.\nKris Lujks, advokat Dejana Veljkovića, izjavio je da će tražiti finansijsku nadoknadu jer njegov klijent nije mogao da obavlja posao fudbalskog menadžera zbog ishitrene odluke Fudbalskog saveza Belgije. Pošto su navedene optužbe i sudskim putem dokazane kao netačne, moraće se na neki način ispraviti šteta učinjenu njegovom klijentu.\n- Očekujemo da će mediji i novinari iz Srbije koji su pratili navedeni slučaj preneti informacije o okončanom sudskom postupku i utvrđenoj nevinosti Dejana Veljkovića, kao i njegove supruge Marije, koja apsolutno nema veze sa ovim postupkom. Očekujemo i da mediji koji su pratili ovaj slučaj u Srbiji upute izvinjenje, ako ništa a ono zbog toga što su koristili neproverene i lažne vesti - kažu iz pravnog tima Dejana Veljkovića.


Akcija prikupljanja sredstava organizuje se u znak sećanja na podršku koju su celokupno crnogorsko društvo i UNICEF pružili tokom izgradnje Instituta pre 60 godina.\n„Prevremeni porođaj je ozbiljan zdravstveni problem i vodeći uzrok smrtnosti dece mlađe od pet godina, koji dovodi do dugotrajnih, neretko i doživotnih, komplikacija s ozbiljnim posledicama po zdravlje i razvoj dece. Centar za neonatologiju u okviru Instituta za bolesti dece u Podgorici, jedini je neonatološki centar u Crnoj Gori u kojem se svim prvremeno rođenim, malim i bolesnim novorođenčadima pruža intenzivna zdravstvena nega i lečenje,“ navode u saopštenju iz Rotary kluba Bar.\nU okviru ove inicijative, Rotari klubovi će organizovati humanitarne događaje širom Crne Gore kao i sastanke s predstavnicima privatnog sektora, radi prikupljanja sredstava za obezbeđivanje optimalnih uslova za preživljavanje i zdrav razvoj svih prevremeno rođenih beba u Crnoj Gori.\nPrema podacima iz UNICEF-ovog Programa za rani razvoj dece, predstavništvo UNICEF-a u Crnoj Gori podržalo je Rotari klubove Crne Gore da identifikuju potrebe Instituta za bolesti dece. UNICEF će, takođe, samu inicijativu podržati nabavkom i isporukom opreme u ime svih donatora, kao i izdvajanjem sopstvenih sredstava kako bi se inicijativa upotpunila kroz organizovanje obuka zdravstvenog osoblja Instituta, s ciljem da se obezbedi što kvalitetnija njega za svako dete koja će biti u skladu s najvišim međunarodnim standardima“, zaključuju u saopštenju.\nCrna Gora vesti dečija bolnica Unicef Institut za bolesti dece u Podgorici


Panarin, inače sklon teorijama zavjere, tvrdi da je ona potekla iz čuvene laboratorije za hemijsko i biološko oružje u Solzberiju, prenose Nezavisne novine.\nPrema njegovom mišljenju radi se o operaciji hibridnog ratovanja, koja ima za cilj da uz pomoć koronavirusa, totalne antikineske propagande i ekonomskih sankcija postigne sljedeće:\n4. Pogoršanje odnosa Kine i Rusije\nPrema Panarinu, britanski udar je uslijedio jer je Si pokazao oklijevanje u gušenju nemira u Hongkongu. To je ohrabrilo “palikuće iz Londona”, koje Panarin naziva Trećom Kartaginom.\nIntenzitet epidemije je u Wuhanu je stotinama puta veći nego u drugim gradovima i oblastima, što Panarinu također potvrđuje da je epidemija vještački izazvana.\nU decembru 2019. godine, ranije ubačeni britanski agenti su započeli akciju bioterorizma u Wuhanu.\nWuhan nije slučajno izabran. Taj grad je saobraćajno raskršće i od davnina je poznat kao buntovnički.\nBritanci su, prema Panarinu, epidemijom uspjeli da spriječe da poslije Putinove smjene vlade u januaru, i Si učini slično poslije kineske Nove godine i otarasi se svojih liberala.\nPo nekim podacima, tročlana grupa MI-6 doletjela je u Wuhan 16. januara 2020. godine letom CZ 674 (London-Wuhan) radi sprovođenja operacije bioterorizma sa upotrebom korona virusa.\nPanarin inače, poslije pobjede Trampa nad svojim, kako tvrdi, također iz Britanije rukovođenim oponentima, predviđa održavanje “nove Jalte”, sa učešćem Putina, Trampa i Si Đinpinga, i to – u Beogradu.


Grad Zrenjanin - Pomoćnik Duško Radišić na konferenciji o javno-privatnom partnerstvu\nPočetna / Pomoćnik Duško Radišić na konferenciji o javno-privatnom partnerstvu /\nPomoćnik Duško Radišić na konferenciji o javno-privatnom partnerstvu\nPomoćnik gradonačelnika Duško Radišić prisustvovao je Drugoj srpskoj konferenciji o javno-privatnom partnerstvu, održanoj u Beogradu, a koju je otvorila Jovanka Atanacković, pomoćnik ministra građevinarstva, saobraćaja i infrastrukture Republike Srbije.\nAtanacković je na konferenciji istakla da Srbija danas ima stabilne finansije i moderne zakone o javno-privatnom partnerstvu i koncesijama i spremna je za takva partnerstva i navela da je do sada odobreno 112 projekta javno-privatnog partnerstva uglavnom iz oblasti komunalne infrastrukture. Navela je i da je Vlada Republike Srbije stvorila zakonski okvir, omogućila brz i lak postupak za dobijanje građevinskih dozvola i radila na razvoju e-Uprave. Naglasila je da je naredni posao za Vladu reformisanje javnih preduzeća koja treba da budu strateški partneri u ovom poslu i da sa privatnim partnerima sklapaju ugovore o javno-privatnom partnerstvu.\nKao atraktivnu oblast za javno-privatna partnerstva u Srbiji, Atanacković je navela komunalnu infrastrukturu, uključujući upravljanje otpadom i proizvodnju energije. Naglasila je da je Srbija danas poznata po uspešnoj koncesiji za aerodrom “Nikola Tesla”, koja je u Evropi ocenjena jednom od najuspešnijih. Istakla je da Srbija danas ima šta da ponudi u oblasti javno-privatnog partnerstva, ali da tako nije bilo pre pet, šest godina kada je Srbija bila pred izazovom da završi mnoge infrastrukturne projekte što brže i efikasnije.\nTema konferencije bili su izazovi u domenu infrastrukture i energetike i pitanje kako inovacije u realizaciji projekata i tehnologiji mogu pomoći rešavanju tih izazova. Na konferenciji se diskutovalo o uspešno završenim JPP projektima, kao i novim projektima koji su započeli proces realizacije.\nPored Duška Radišića, na toj konferenciji govorili su i brojni zvaničnici i stručnjaci, među kojima i Neđo Trninić, ministar saobraćaja i veza Republike Srpske; Saša Pavlov, gradonačelnik Pančeva; Stephen Ndegwa, šef kancelarije Svetske Banke u Srbiji; Dubravka Negre, direktor regionalnog predstavništva Evropske Investicione Banke (EIB) za Zapadni Balkan; Marcos Martinez Garzia, pomoćnik direktora za Zapadni Balkan Evropske banke za obnovu i razvoj; Andrijana Jovanović, zamenica predsednika Komisije za javno-privatno partnerstvo Republike Srbije i drugi.\nOrganizator konferencije je kompanija TGI Group International, a konferencija je organizovana pod pokroviteljstvom Ministarstva građevinarstva, saobraćaja i infrastrukture Republike Srbije, ambasada Velike Britanije i Kanade, kao i Komisije za javno-privatno partnerstvo Vlade Republike Srbije.


MILO (još uvijek) nije kandidat DPS-a\nNetačne su, profesionalno nekorektne navodne ,,ekskluzivne“ informacije da je Demokratska partija socijalista već odlučila da će predsjednički kandidat biti Milo Đukanović. Unutar partije smo okončali konsultacije i tek će početkom naredne sedmice Glavni odbor odlučiti ko će biti predsjednički kandidat Demokratske partije socijalista, kazao je za Pobjedu direktor DPSa Tarzan Milošević.\nJavni servis sinoć je u Drugom dnevniku objavio, pozivajući sa na neimenovani izvor iz DPS-a, da će kandidat te partije biti Milo Đukanović.\n“Predsjednik DPS-a je nesporno najjača ličnost na političkoj sceni Crne Gore. Odluku će Milo Đukanović donijeti u dogovoru sa vrhom partije i nakon razgovora sa članovima naše stranke. Sasvim je sigurno da će, ako bude Đukanović predsjednički kandidat, ubjedljivo trijumfovati na izborima. DPS kao najozbiljnija politička partija ima obavezu da sprovede proceduru izbora, kako i priliči organizovanoj i odgovornoj stranci. Nema potrebe za nezvaničnim informacijama ili medijskim spinovima. Odluka Glavnog odbora DPS-a znaće se već početkom sljedeće nedjelje”, ističe Milošević.\nVisoki funkcioner Demokratske partije socijalista ocjenjuje da takva medijska spinovanja imaju za cilj da se – nakon što su otvorene svađe unutar opozicionih partija oko ,,jedinstvenog kandidata“ – priča vještački pokušava premjestiti u dvorište Demokratske partije socijalista i stvoriti atmosfera navodnih trvenja unutar najjače parlamentarne stranke.\nPrethodni tekstMilo Đukanović kandidat DPS-a za predsjednika Crne Gore!?\nSledeći tekstPODGORICA: Rekonstruiše se Gradski stadion, uložiće se milion eura\nSVEOPŠTI BOJKOT NA SVIM NIVOIMA, DA LI STE ZA?


Kalabuhov: Prijetnja BiH nije Rusija, nego oni koji podrivaju dijalog konstitutivnih naroda\nAmbasador Ruske Federacije\nAmbasador Ruske Federacije u BiH Igor Kalabuhov izjavio je da se Rusija ni na koji način ne može smatrati prijetnjom za BiH, jer se zalaže za svestrani razvoj ravnopravnih i obostrano korisnih odnosa sa BiH.\n"Prijetnju predstavljaju oni koji joj kategorički nameću smjernice razvoja, miješaju se u unutrašnje političke procese, svojim neodgovornim djelovanjem podrivaju dijalog konstitutivnih naroda, što je jedina osnova za uspostavljanje klime stabilnosti i pomirenja u BiH", rekao je Kalabuhov za "Glas Srpske".\nKomentarišući tvrdnje odlazećeg visokog predstavnika u BiH Valentina Incka da je primijetan narastajući uticaj Rusije i Kine u BiH, Kalabuhov je naveo da je visoki predstavnik u BiH osoba koja fokusira napore cijele međunarodne zajednice, uključujući Rusiju i Kinu.\n"Nažalost, posljednjih godina visoki predstavnik počeo je sebe doživljavati, ne kao posrednika u sprovođenju Dejtonskog mirovnog sporazuma, već kao provodioca isključivo `evropske ideje`, kojoj navodno smetaju `maligne snage`", naglasio je Kalabuhov.\nNa pitanje kako komentariše Inckov poziv upućen EU da se jače angažuju u BiH samo zbog jačanja uticaja Rusije i Kine, Kalabuhov je istakao da je određivanje prioriteta spoljne politike isključiva nadležnost BiH, a ne visokog predstavnika i njegove kancelarije.\nRusi tvrde: Amerika razvija napredne sisteme za brze i precizne tajne napade iz Svemira\nJedinstvenoj Rusiji najviše mandata\nSrpske kompanije dogovorile izvozne poslove u Rusiju od 10 miliona evra\nSastali se ruski i američki vojni šefovi, razgovarali su šest sati\nKupovina nove zgrade u interesu Banjaluke\nDetalji ubistva u Boru: S puškom ušetao u frizerski salon\nUZNEMIRUJUĆI VIDEO! Autobus uletio na igralište - Dijete za dlaku izbjeglo sigurnu smrt (VIDEO)\nKrenula da zatvori vrata iz auta izletio medvjed


Trubači Lille za najlepša kola i narodnu muziku na veselju - Trubači za Veselja i Svadbe - Najbolji trubači Srbije\nLille je grad u Severnoj Francuskoj u kome živi preko 270.000 stanovnika. Lille je grad koi je tradicionalno poznat po tekstilnoj industriji a privreda ovog grada se zasniva i na trgovini i uslugama.\nGrad u kome dominiraju mala preduzeća, Lille, je privlačno mesto za mnoge radnike koji privremeno borave u inostranstvu. Mnogo ljudi sa prostora Balkana u ovom francuskom gradu žive i rade, zasnivaju porodice, deca se školuju i svako se trudi da zaradi novac potreban za život ali i da pomogne svojim roditeljima i najbližim rođacima u otadžbini.\nTrubači Lille sviraju na svim vrstama vaših veselja. U restoranima salama za proslave na venčanjima, punoletstvima, krštenjima i drugim vrstama slavlja.\najboljom muzikom, trubači Lille uspevaju da za kratko vreme na slavlju stvore atmosferu zadovoljstva, sreće i radosti. Kad se umilni zvuci trube orkestra Balkanika začuju, zvuci pesama, narodnih kola, muzike koja se svira na veseljima i svadbama u otadžbini niko ne može da ostane ravnodušan. Svi ustaju, vesele se, igraju i u zadovoljstvu provode slavljeničke trenutke. Orkestar najboljih trubača koji se sastoji od deset vrhunskih majstora trubačke muzike na vašim proslavama svira najlepše trubačke pesme, pesme kojima je teško odoleti a da se ne veseli, ponekad i zaplače od radosti i sreće.\nUz zvuke trube, tradicionalnog instrumenta koji pokreće ljudske emocije, osećanja, uz instrument koji se na području Balkana najviše prisvojio, trubači Balkanika su najnagrađivaniji trubački orkestar.\nNaš orkestar je svirao u rijalitiju Parovi, nastupamo u poznatim TV emisijama kao što je Žikina Šarenica, česti smo gosti na koncertima poznatih estradnih umetnika.\nSviramo za vas po vašoj želji i vašem zahtevu, najbolju muziku i najlepša kola, od izvorne domaće muzike, starih pesama, starogradske muzike, narodnih pesama, do najnovijih hitova zabavne i narodne muzike.\nPozovite najbolje trubače Balkana na Vašu proslavu u Lilu i naš orkestar će u tačno dogovorenom trenutku doći i svirati najlepše pesme i hitove. Trubači Balkanika su kadri odmah po ulasku u salu za proslave svirati tako živo, sa takvim žarom da ljudi ustaju sa svojih mesta, hvataju se u kolo i igraju uz najlepše pesme trubačke muzike.\nPozovite nas putem Vibera, telefona, WhatsApp-a i mi ćemo Vam odmah odgovoriti i dogovorenog datuma doći u Lil i svirati na proslavi najbolje hitove trubačke muzike.


drama, kriminalistički, fantazija (2016)\nLucifer, umoran od jednoličnog života u paklu, dolazi da živi u Los Anđelesu. Namera mu je da pomogne čovečanstvu i njegovim slabostima putem svog iskustva i telepatskih sposobnosti da iz ljudi izvuče njihove najskrivenije misli i želje. Kada sretne devojku u svom noćnom klubu (po imenu Luks), uslediće pucnjava, a Lucifer će postati konsultant policije u nameri da kazni odgovorne za mnoge zločine.\ndrama, kriminalistički, akcija, naučna fantastika, avantura\nKate Kane, devojka s istančanim osećajem za pravdu i društvenu jednakost, krstari ulicama Gothama, kao ,- Batwoman! Ali, još je nemojte nazivati heroinom! Jer, ona mora da savlada vlastite demone...\nSedamdesetpetogodišnji Jimmy Pritchard (gostujuća uloga Philip Baker Hall, Moderna obitelj, Magnolia) sjena je čovjeka kakav je nekad bio. Pijanac, ženskar i otac kojem je posao uvijek bio važniji od...\nPrikaži temu na forumu (121)


Iran predstavlja svoju književnost, kulturu i umetnost – Beogradski sajam\nIslamska Republika Iran, počasni gost 61. Međunarodnog beogradskog sajma knjiga, u hali 2 predstavlja svoju viševekovnu kulturu i tradiciju, dela naučnika, pisaca, pesnika i umetnika, kao i domete dinamičnog razvoja u kulturi i izdavaštvu. Predstavnici Irana potrudili su se da sveobuhvatno predstave svoju zemlju i kulturu na ovogodišnjem Sajmu.\nPredstavljanje izdavačke produkcije dominantan je zadatak u nastupu Irana. Pored toga, na svom nacionalnom štandu Iran će tokom osam sajamskih dana upriličiti brojne književne susrete. Na skupu pod nazivom „Susret dve kulture: persijsko-srpska književnost za decu“ okupiće se autori koji pišu za najmlađe, a o savremenoj književnosti u Iranu i Srbiji razgovaraće aktuelni pisci iz obe zemlje.\nSajam knjiga biće prilika da se posebno predstavi i ženska književnost. Posebna tema biće prevodi srpske književnosti u Iranu i prevodi persijske književnosti u Srbiji.\nPredviđena je promocija knjige „Istorija kulture i civilizacije islama i Irana“, čiji je autor dr Ali Akbar Velajati. Posetioci će imati priliku da prisustvuju predstavljanju dve knjige iranskih poučnih priča – „Vrt čudesnog umovanja“ i „Uho vidi, oko čuje“. Glumačka ekipa uveličaće „Omaž persijske i srpske poezije“.\nIran će predstaviti i najpoznatije knjige nacionalne književnosti, kao i udžbenik persijskog jezika namenjen studentima Filološkog fakulteta.\nUz književne, predviđeni su i umetnički programi – izložba fotografija „Iran danas“, izložba kaligrafija i ilustracija na temu knjiga u Iranu, nakali – tradicionalno epsko pripovedanje na osnovu iranskog nacionalnog epa „Šahnama“, a biće održano i više umetničkih radionica.


RC Smederevo po treći put - lepota druženja!13.01.2014.\nU subotu i nedelju, 11. i 12. januara 2014. godine, u Regionalnom centru za profesionalni razvoj zaposlenih u obrazovanju održan je seminar sa programom "Odeljenjski starešina/vaspitač u domu kao posrednik u konfliktima učenika".\nUčesnici seminara bili su nastavnici osnovnih i srednjih sa područja Grada Smedereva, Opštine Smederevska Palanka, a ponovo je bio prisutan i dragi gost iz osnovne škole sa područja Kosova.\nMešavina sa sledećim sastojcima - uspešna prethodna saradnja (ovo je treći seminar sa programom autorsko-realizatorskog tima Udruženja za podršku vaspitanju i obrazovanju iz Šapca), predivni domaćini, izuzetni uslovi za rad i zaista raspoložena grupa za zajednički rad (među kojima je bilo onih koji nisu propustili ni jedan od prethodna dva seminara i onih koji su bili bar na jednom od njih), obezbedila je i ishode koji se samo poželeti mogu.\nOcene učesnika za seminar u celini su 3.94 po upitniku Zavoda (maksimalna je 4.00) i čistih 5.00 (maksimalna 5.00) po evaluacionoj listi autora, što je trenutno drugi rezultat kada se uzme u obzir svih 11 dosadašnjih realizacija ovog programa.\nMotivacija za intenzivnu, stalnu i kvalitetnu razmenu mišljenja nije opadala od prvog do poslednjeg radnog sata, a, kao i obično, voditeljke seminara su u značajnoj meri uticale na formiranje radne atmosfere koja je i obezbedila navedene rezultate.\nPosebno važan specifičan ishod zajedničkog rada (koji se pominje i u izveštaju koji se dostavlja Zavodu za unapređivanje obrazovanja i vaspitanja) jeste činjenica da je značajan broj učesnika na upečatljiv način potvrdio potrebu konstituisanja mreže pre svega unutrašnje podrške radu odeljenjskih starešina, a zatim i podrške spolja bez koje se ne mogu očekivati željeni rezultati u oblasti sprečavanja i rešavanja konflikata u školi.\nI nije reč samo o shvatanju potrebe, već i razumevanje puta kojim treba ići da bi se ta mreže podrške pretvorila u stvarnost.\nTo je jedan od temelja na kojima autorsko - realizatorski tim posebno insistira u okviru realizacije svakog od svojih programa.\nJedina prava želja na kraju ovakvog smenara jeste želja za nastavkom druženja sa ovom institucijom i zaposlenima iz škola sa područja Grada Smedereva i njegovog okruženja.\nNadamo se da je želja obostrana i da će se realizovati u vremenu koje je pred nama.


Saučešće premijera Novalića povodom smrti rudara Kovačevića\nPremijer Federacije Bosne i Hercegovine Fadil Novalić uputio je, uime Vlade FBiH i u svoje lično ime, telegram saučešća direktoru Rudnika mrkog uglja Breza i porodici Adnana Kovačevića, rudara koji je poginuo u jami "Sretno".\n- Izuzetno nas je pogodila vijest o ovoj teškoj nesreći u kojoj je, obavljajući svoj teški posao, nastradao rudar Adnan Kovačević. Ovo je nenadoknadiv gubitak za porodicu, Rudnik Breza i sve one koji su ga poznavali.\nU Vladi Federacije BiH intenzivno radimo na poboljšanju statusa rudnika uglja i uslova za rad u njima, kako bismo preduprijedili mogućnosti ovakvih nesreća koje nas podsjećaju na posebnu obavezu prema rudarima koji rade jedan od, vjerovatno, najtežih poslova na svijetu. Svaki silazak u jamu iziskuje hrabrost i predanost ovom poslu, a naš je stalni zadatak da ga učinimo što sigurnijim.\nJoš jednom vas molim da primite izraze najiskrenijeg saučešća povodom velikog gubitka koji vas je zadesio, kaže se u telegramu saučešća premijera Novalića.


Symphony u martu 2022. u Srbiji organizuje konferenciju 'TechNote'\nPrethodna godina za kompaniju Symphony bila je rekordna po broju zaposlenih u razvojnim centrima u Beogradu, Novom Sadu i Nišu, a ovaj tim je takođe radio i na razvoju internih inicijativa koje su omogućile bolju razmenu znanja između zaposlenih.\nKonkretnije, reč je o QA Community projektu koji su započeli početkom 2021. godine, a Ivan Dragošan, Managing Director beogradskog razvojnog centra i VP of Internal Operations na nivou Symphony grupacije, objašnjava da su prošlu godinu započeli sa ciljem da razumeju šta je fokus njihovim zaposlenima u trenutku kada je prošlo 10 meseci od početka pandemije i kada su se životne navike i prioriteti svih nas značajno promenili:\nKroz interno istraživanje koje je sproveo naš Leadership tim, shvatili smo da im je potrebna intenzivnija razmena znanja i investiranje u njihov razvoj, kako na tehničkim, tako i na soft veštinama.\nSymphony je kompanija za razvoj softvera i proizvoda, i većina naših inženjera radi na različitim projektima tako da je veliki izazov povezati te ljude i uputiti ih jedne na druge. Iz potrebe da adekvatno odgovorimo na izazov koji smo prepoznali, Leadership team beogradskog razvojnog centra pokrenuo je naš prvi tehnički community (QA Community) sa ciljem da okupimo ekipu sa istim ili sličnim tehničkim znanjem i unutar te grupe radimo na njihovom razvoju, stvaranjem samoodržive zajednice koja sama sebe unapređuje.\nU nastavku razgovora sa Ivanom detaljnije razgovaramo o toj inicijativi i svemu onome što je iz nje usledilo.\nBroj tehničkih zajednica nastavlja da raste\nKako Dragošan sa ponosom ističe, reakcije zaposlenih na gore pomenutu inicijativu bile su sjajne, pa je projekat zaživeo i nastavio da se razvija. Pored tehničkih zajednica (koje su imale svoja okupljanja i sastanke na kojima se razmenjivalo znanje), zaposleni su imali tehničke radionice – kako na nivou beogradskog razvojnog centra, tako i na nivou cele kompanije. Pored toga, naš sagovornik dodaje šta je kompanija još uradila na polju mentorstva i edukacije zaposlenih:\nImali smo i “Development Budget”, namenjen za finansiranje različitih tipova radionica, seminara i alata, koji pomaže našim zaposlenima da unapređuju svoje znanje i veštine. Takođe, uveli smo i ulogu “Principala” u beogradskom razvojnom centru, gde smo neke od naših tehnički najseniornijih inženjera unapredili na tu poziciju i dodelili im vodstvo određenih tehničkih domena na svim projektima u našem centru. Oni su odgovorni za uspostavljanje procesa, mentorstvo, tehničke performanse inženjera/inženjerki, te uključenost u postavljanju tehničke infrastrukture.\nŠto se tiče tehničkih community-ja, Symphony danas može da se pohvali QA, DevOps i Front-End community-jem, a ti timovi imaju svoje kanale komunikacije putem Slack-a, bazu znanja na Confluence-u i nedeljne ili dvonedeljne sastanke na kojima razgovaraju o specifičnim slučajevima i tehničkim problemima sa projekata na kojima rade, te prezentuju jedni drugima softverska rešenja/funkcionalnosti, projektna dostignuća ili prezentacije o određenim problemima koje su uspešno rešili.\nSve te zajednice, kako kaže naš sagovornik, navele su ljude da budu upućeniji jedni na druge, da uče zajedno i razmenjuju informacije. “Osećaj podrške je najveći benefit za kompaniju, jer pruža brzi protok informacija, lakše rešavanje problema i rad sa ljudima koji imaju slično ili bolje znanje. Community je oduvek ključna stvar za našu kompaniju, a sad smo tu ideju preneli na tehnički nivo i stvorili mikro zajednice unutar globalne zajednice”, objašnjava on i dodaje da su rešili da ovu inicijativu za tehnički razvoj zaposlenih unaprede i da je podele sa širom zajednicom:\nU osnovi naše kulture je briga o zaposlenima i njihovom napretku i razvoju. Međutim, ono što je posebno bitno naglasiti, jeste činjenica da mi kao globalna kompanija nosimo odgovornost sa sobom da radimo na jačanju i rastu IT industrije. Pri tome, ne mislimo samo na rast u broju zaposlenih koji je za nas bio rekordan prošle godine i u Srbiji, već mislimo i na rast prilika za napredovanje, učenje i saradnju kako naših ljudi, tako i članova lokalnih IT zajednica.\nU 2021. godini, kako smo već i rekli, bilo nam je bitno da kulturu razmene znanja i učenja podignemo na mnogo viši nivo prvo interno, a već sredinom prošle godine počeli smo sa planiranjem kako da naše prakse primenimo i eksterno. Verujemo da se napredak i rast IT industrije i svih njenih članova može desiti samo kada kompanije odluče da deo svojih resursa usmere u ovom smeru uz aktivan rad na različitim inicijativama.\nDeljenje znanja je osnov napretka ne samo kompanije već cele IT industrije\nU nastavku razgovora sa Ivanom smo se detaljnije dotakli toga zašto je za jednu kompaniju, ali i celokupnu industriju, važno da se interno kompanijsko znanje podeli i sa ljudima van kompanije. On naglašava da se samo na taj način može osigurati multidimenzionalni rast kompletne industrije:\nKombinovanjem ljudi, njihovog potencijala, znanja i tehnologija smatramo da idemo ka otključavanju beskonačno mnogo mogućnosti koje će omogućiti dalji rast IT stručnjaka, klijenata, i na kraju globalnih zajednica. Deljenje internog kompanijskog znanja je samo jedna od tih mogućnosti za koju smo odlučili da se u potpunosti posvetimo naredne godine u beogradskom razvojnom centru.\nSvakako nećemo zaboraviti ni druge inicijative koje su usmerene ka daljem razvoju industrije, ali i eksterne zajednice u Beogradu koje već godinama negujemo i razvijamo, ali smatramo da će TechNote (jednodnevna konferencija koju organizujemo) doneti istinsku prevagu, ojačati industriju i na kraju poslužiti kao inspiracija drugim udruženjima i kompanijama da podjednako ulažu u deljenje znanja. Ovakvih inicijativa nikada nije dosta i radujemo se videti kako će lokalna zajednica odgovoriti na naš TechNote i koje dugoročne koristi ćemo svi dobiti od ovoga.\nPomenuta konferencija (TechNote powered by Symphony ili skraćeno TechNote) je jednodnevna konferencija koju u potpunosti organizuje ova kompanija i koja ima za cilj da omogući razmenu znanja i napredak članova lokalne IT zajednice. “Kroz šest različitih poglavlja planiramo da se dotaknemo programskih jezika, razvojnih alata i metodologija rada koje smatramo korisnim za tržište, i omogućimo svim prisutnim da uče ne samo iz naših iskustava, već iz iskustava svetskih priznatih stručnjaka koji će biti naši gosti”, objašnjava Ivan i dodaje da je u planu da se ova konferencija održava na svaka dva meseca u razvojnom centru u Beogradu:\nUčešće u konferenciji će biti besplatno za sve, a kako bismo omogućili da TechNote bude dostupan što većem broju članova zajednice, organizovaćemo ga u hibridnom formatu, tako da će jedan deo gostiju biti prisutan u našem razvojnom centru u Beogradu, a drugi u online formatu.\nPrvo izdanje TechNote: Dawn of the Cloud na temu “The best DevOps tools, frameworks, and platforms 2022” zakazan je za 5. mart u beogradskom razvojnom centru. Kako bi svi zainteresovani bili u toku sa svim poslednjim informacijama vezanim za predavače, agendu i prijave kreirali smo jednostavnu formu na koju se možete prijaviti sa samo par osnovnih podataka.\nZa kraj razgovora, Dragošan ističe da Symphony u planu ima i nekoliko različitih inicijativa koje će biti usmerene na dodatne prilike za karijerni razvoj i napredak zaposlenih. “Pored toga, nastavićemo sa izgradnjom naše interne zajednice za promociju razmene znanja i najboljih praksi. Na nivou beogradskog razvojnog centra, pored TechNote-a nastavljamo sa našim društveno odgovornim aktivnostima koje predvode naši zaposleni, a Symphony ih podržava. Iskreno se radujemo prvom izdanju TechNote-a, ali i svim ostalim i željno iščekujemo povratne informacije od članova lokalne IT zajednice”, zaključuje on.\nPrvi TechNote biće održan 5. marta, prijave su besplatne a više informacija o samom događaju možete pratiti na društvenim mrežama.